Bolton: Tramp je tražio pomoć od kineskog predsednika za reizbor - Američki izbori\nBolton: Tramp je tražio pomoć od kineskog predsednika za reizbor\nBivši američki savetnik za nacionalnu bezbednost Džon Bolton (John Bolton) izneo je zapanjujuće optužbe protiv svog bivšeg šefa Donalda Trampa, u svojoj novoj knjizi pod nazivom „Soba u kojoj se sve dogodilo“ (“In the Room Where it Happened”).\nKako prenosi Si-En-En (CNN), Bolton tvrdi da je predsednik Tramp tražio pomoć od kineskog predsednika Si Đinpinga za pobedu na ovogodišnjim izborima. On u knjizi takođe navodi da je Tramp, kada mu je Si prošle godine rekao da Kina gradi koncentracione logore za masovno zatvaranje ujgurskih muslimana, podržao tu ideju i dodao da je to „prava stvar koju treba uraditi“.\nBivši američki savetnik za nacionalnu bezbednost ističe da je Tramp na drugom sastanku, tokom prošlogodišnjeg samita G7 u Osaki, „naglo“ skrenuo razgovor na temu predstojećih izbora u Sjedinjenim Američkim Državama, kada je naglasio značaj farmera i povećan uvoz soje i pšenice od strane Kine za izborni rezultat.\nŠtaviše, Tramp je prošle godine zatražio od Kine da istraži njegovog demokratskog protivnika, bivšeg potpredsednika Džozefa Bajdena (Joseph Biden) i odbio da prihvati zaključak američkih obaveštajnih agencija da se Rusija umešala u izbore 2016. godine kako bi pokušala da mu pomogne da pobedi.\nBoltonove optužbe su usledile nakon što je Tramp pokušao da Kinu učini centralnim pitanjem ovogodišnjih izbora, predstavljajući sebe kao strožeg po pitanju odnosa prema Pekingu nego što je Bajden.\n„On je lažov“, izjavio je Tramp za Vol strit džurnal (Wall Street Journal), dodajući da su ga svi u Beloj kući mrzeli. On je u intervjuu za Foks Njuz (Fox News) rekao i da je Bolton otkrio vrlo poverljive informacije, za šta nije imao odobrenje.\nKnjiga „Soba u kojoj se sve dogodilo“ već mesecima je predmet pravnog spora između Bele kuće i bivšeg savetnika za nacionalnu bezbednost.\nSukob je eskalirao u utorak nakon što je Trampova administracija na sudu pokušala da Boltonu oduzme zaradu od knjige i potencijalno zaustavi njeno objavljivanje, tvrdeći u optužbi da je Bolton prekršio ugovor o poverljivosti informacija i na taj način rizikovao nacionalnu bezbednost usled izlaganja tajnih podataka. Ipak, pravni postupak Bele kuće nije učinio mnogo kako bi sprečio iznošenje detalja iz Boltonove knjige u javnost, jer su Si-En-En (CNN) i drugi mediji objavili da poseduju kopiju knjige, čije je objavljivanje zakazano za sledeću nedelju.\nPritisci na bivšeg savetnika za nacionanu bezbednost ne prestaju, a Ministarstvo pravde (Department of Justice) zatražilo je hitnu naredbu od sudije Okružnog suda Rojsa Lamberta (Royce Lamberth) da zaustavi izdavanje knjige.\nBlumberg pomaže Bajdenu na Floridi


Ministar poljoprivrede Goran Knežević, najavio je danas promenu pravilnika kada je u pitanju ispravnost mleka.\nOva odluka je doneta, kako je Knežević naglasio, u dogovoru sa različitim institucijama, kao što su Batutu i VMA, ali i na inicijativu proizvođača i prerađivača mleka.\n"Taj pravilnik koji ćemo danas izmeniti nije deo nacionalnog programa za integraciju u EU i njegovo usvajanje nije bila obaveza Srbije nego se radilo o nepotrebnom i nekritičkom prepisivanju EU propisa", kaže Knežević.\nOn je dodao da bi Srbija mleko koje bude porizvedeno po novom pravilniku mogla izvesti u dve trećine zemalja sveta od SAD, Rusije, Kine.\n"Na taj način bi se mogla bi se ostvariti velika ekonomka korist", dodao je on.\nNa konferenciji za novinare je takođe rečeno da je Veterinarska inspekcija zabranila promet mleka na 73 farme na kojima ima ukupno 1382 grla.\nKnežević je rekao da će gazdinstvima kojima je izrečena mera zabrane prodaje mleka vlada dodeliti po 300 kg zdravog kukuruza, ali i određene količine zeolita kojima će se poboljšati kvalitet stočne hrane, a samim tim i mleka.\nOn je dodao da Ministarstvo očekuje da svakog trenutka stignu rezultati superanalize mleka iz Holandije.\n"Ukoliko se ispostavi da u povučenim serijama mleka ne bude povećanih doza aflatoksina, mi ćemo to mleko vratiti ponovo u prodaju", rekao je Knežević.\nOn je dodao da mlekare otkupljuju svo mleko od proizvođača i da će to i u budće nastaviti da čine.\nMinistar je rekao da je mleko na rafovima ispravno za upotrebu i ponovio da će neko za ovu aferu morati da odgovara.\nmleko zdrava ishrana toksin\n⇐ Glamočić: Mleko može da se pije\nAnalize mleka pokazale povišeno prisustvo aflatoksina ⇒


Novi gejming hardver za PS5 - BIGportal.ba\n23 Juna, 2022 23 Juna, 2022 05\nKompanija Sony najavila je svoj događaj za 28. jun pod nazivom “Find Your New ZONE”, iliti “Pronađi svoju novu zonu”.\nTada se očekuje predstavljanje nekoliko hardverskih dodataka za ovu konzolu, a prema informacijama dostupnim na portalu ComputerBase, ovo bi mogli biti neki od njih:\nPre nekoliko nedelja pojavile su se prve glasine o tome kako kompanija Sony planira da publici predstavi nekoliko novih gejming dodataka za svoju konzolu nove generacije, PlayStation 5. Ti dodaci će se pojaviti pod okriljem novog brenda koji nosi ime “Inzone”, a što je u skladu sa nazivom predstojeće konferencije.\nOčekuju se tri tipa slušalica: Inzone H3, Inzone H7 i Inzone H9. Dva od tri nova modela, Inzone H7 i Inzone H9 trebalo bi da budu bežični, dok će se najjeftiniji Inzone H3, sa konzolom, tačnije sa kontrolerom, povezivati putem kabla.\nPored toga, najskuplje slušalice, Inzone H9, trebalo bi da imaju aktivnu redukciju buke.\nŠto se tiče monitora namenjenih igranju uz PlayStation 5 konzolu, trenutno se priča o dva modela. Jedan bi trebalo da pruži 4K rezoluciju uz brzinu osvežavanja do 144 Hz. Ovaj monitor najverovatnije poseduje i DisplayHDR 600 sertifikat koji garantuje osvetljenost ekrana od 600 nita. Drugi monitor donosi FullHD rezoluciju uz brzinu osvežavanja od 240 Hz, dok bi oba modela trebalo da imaju podršku za VRR (Variable Refresh Rate).\nNa kraju, već nekoliko dana govori se o novom “Pro” kontroleru za PlayStation 5. Prema trenutnim informacijama, ovaj gejmped trebalo bi da omogući korisnicima da zamene analogne kontrole ukoliko se pokvare. Pored toga, ovaj kontroler najverovatnije će doneti dodatne tastere sa zadnje strane.


Završena sanacija deponije Stanjevine - PPmedia\nPosted on\t8 новембра, 2021 5:21 pm by adminpp033\nPrijepolje – Sanacija deponije Stanjevine sigurno je jedan od značajnijih projekata u zadnjih nekoliko decenija, ne samo za građane Prijepolja već za širi region i čitavu Srbiju, istakao je koordinator projekta sanacije Esad Hodžić.\n„Vrednost radova je 34, 5 miliona dinara, iako je ugovorena vrednost bila 39, 2 miliona, uštedeli smo 4, 8 miliona što je poseban kuriozitet”, kaže Hodžić.\nPrema njegovim rečima projektom je predviđeno da se na mestu gde se nalazi divlja deponija Stanjevine izvrši prvo prikupljanje, odnosno formiranje tela deponije od čak 5, 500 kubika raznog kombinovanog otpada, zatim je nasuto preko 10 hiljada metara kubnih različitih materijala za prekrivanje tela deponije, kao što je nepropusna folija, geosintetička glina 4000 kvadrata je ozelenjeno travom, posađeno je 300 tuja, ugrađeno je 13 biotrnova tj. Izvoda za deponijske gasove i postavljene su dve kapije”, precizirao je Hodžić.\nOn je podsetio da je deponija zatvorena u novembru 2020. godine, odmah potom je raspisana javna nabavka, a u februaru 2021. je ugovoren posao i čitav ovaj posao trajao je oko sedam meseci.\nŠto se tiče ušteđenih 4, 8 miliona dinara Hodžić je naglasio da to nije urađeno nauštrb kvaliteta radova.\n„Najvažnije je da je ovo ruglo na ulasku u grad sklonjeno koje je bilo velika sramota i za našu opštinu, ali i za celu Srbiju i da je sada na tom mestu površina koja je za ponos svima nama koji smo učestvovali u tome”, zaključio je koordinator projekta sanacije Esad Hodžić.\nInače, projekat sanacije deponije Stanjevine u potpunosti je finansiran sredstvima iz budžeta opštine Prijepolje, dok je ministarstvo zaštite životne sredine pratilo i vodilo projekat i napravilo plan za deponovanje komunalnog otpada iz Prijepolja na pribojsku deponiju Druglići. Zahvaljujući ministarstvu krenula je i izgradnja transfer stanice Banjica, odakle će presovan otpad ići u regionalnu deponiju Duboko čije je telo deponije prošireno upravo zahvaljujući sredstvima resornog ministarstva.


Minhenska konferencija — „Rekvijem za Zapad“ - Sputnjik Srbija\n12:26 21 Septembar 2020\nMinhenska konferencija — „Rekvijem za Zapad“\n19:30 14.02.2020 (osveženo 17:49 28.02.2020) Preuzmite kraći link\n„Novi Sputnjik poredak“ večeras u 21 sat istražuje šta je zabrinulo organizatore ovogodišnje Minhenske bezbednosne konferencije, najvažnijeg skupa te vrste u NATO svetu.\nZašto ovogodišnji bezbednosni izveštaj nosi naslov „Nestanak Zapada“? Kolika se zasluga za to pripisuje Rusiji, a kolika Kini? Na kakve se unutrašnje podele na samom Zapadu upozorava i da li ih je uopšte moguće prevazići?\nOdgovore na ova pitanja u razgovoru s Nikolom Vrzićem potražiće general u penziji Mitar Kovač, direktor Evroazijskog bezbednosnog foruma i novinar Đuro Bilbija.\nMinhenska konferencija, Novi sputnjik poredak, NATO\n12:13 Amfilohije: Ne pretite da ćete rušiti i odlaziti u šume, svi rušitelji su otišli u nepovrat


PARTNERSTVO PRIVATNOG I JAVNOG SEKTORA – KOMORA BEOGRAD U POSETI KOMPANIJI A.D. „LUKA BEOGRAD“\nU okviru aktivnosti obilaska kompanija koje posluju u prestonici, predsednik Privredne komore Beograd, gospodin mr Milan Janković je sa potpredsednicima Privredne komore Beograd, predsednicima odbora udruženja, sekretarima udruženja i centara i uticajnim privrednicima iz oblasti građevine, posetio kompaniju A.D.„LUKA BEOGRAD“ i upoznao sa trenutnim poslovanjem i potencijalima planiranih investicija.\nGospođa Ivana Veselinović, predsednik kompanije A.D.„LUKA BEOGRAD“ je predstavila projekat „Grad na vodi“ i upoznala prisutne sa značajem investicije za grad i privredu Beograda. Ona je istakla da je za realizaciju ovako velikih projekata neophodna saradnja sa državnim institucijama, i iznela je očekivanje da će Grad da pozove investitore na razgovor kako bi se pronašao model za razvoj, ali istovremeno pravna i institucionalna sigurnost za investitore.\nU svojoj prezentaciji gospođa Veselinović je iznela podatke da je ukupni efekat urbanizacije Luke Beograd porast BDP za 7 milijardi evra. Takođe, predočila je da bi i sam grad Beograd imao priliv od jedne milijarde evra samo kroz nadoknade taksi za građevinsko zemljište. Jedini pravi način izlaska iz Globalne ekonomske krize koja nas je zahvatila su investicije i realizacija velikih projekata kao što je „Grad na vodi“, koji će gradu doneti priliv direktnih investicija za 4,9 milijardi evra, a koji će do kraja realizacije doneti gradu Beogradu ulaganja od 15 miliona evra u saobraćaj, 30 miliona evra u infrastrukturu, 44.000 novih radnih mesta, dok bi prihod budžeta Republike Srbije samo od ovog projekta bio oko 1,6 milijardi evra.\nProjekat obuhvata površinu od Toplane na Dorćolu do Pančevačkog mosta, odnosno 97ha (86ha zemljišta i 11ha vode). Jedan od najpoznatijih svetskih arhitekata, Gospodin Daniel Libesking je uradio master plan. Realizacija projekta podeljena je u 4 faze i predviđeno je da svaka faza traje po 5 godina. Nije predviđen prestanak rada Luke Beograd, već je planirano da Luka Beograd nastavi sa radom i u narednom periodu.\nPovodom medijskih špekulacija, Gospođa Veselinović je apelovala da grad i Vlada zauzmu konačni stav i zaštite privatnu i državnu svojinu, a da neistine koje se iznose u javnost ne doprinose stvaranju pozitivnog ambijenta za ulaganje u Srbiju.\nGospodin Milan Janković, predsednik Privredne komore Beograd se zahvalio na pozivu za sastanak, dao punu podršku realizaciji projekta „LUKE BEOGRAD“, u svoje, i u ime članica koje Privredna komora Beograd predstavlja. Projekat koji je predstavljen danas je realna i prava slika budućeg Beograda – Beograda budućnosti, Beograda u narednih 50 godina. Realan život vode ljudi koji su u preduzetničkim delatnostima i koji su ostvarili uspeh u poslovnom okruženju i time ostavili trag. „Dunav je reka koja povezuje niz zemalja i mnoštvo različitosti u celinu“ i to treba iskoristiti za Grad. Jedino rešenje i najopticajniji način realizacije ovog i sličnih projekata je partnerstvo privatnog i javnog sektora. Učestvujući u raspravi privrednici, podpredsednici Komore i predsednici odbora udruženja (saobraćaja, trgovine, poljoprivrede) bezrezervno su podržali realizaciju projekta, uz logističku pomoć za realizaciju istog i sugestiju da se javnost, sredstva informisanja pravovremeno informišu o relevantnim činjenicama, vezano za realizaciju projekta.


Država nema čime da spasi U.S. Stil – Semendria\nDržava nema čime da spasi U.S. Stil\n03. novembar 2011. PRIVREDA – Smederevo, Beograd — Iako država tvrdi da će sa svoje strane učiniti sve da pomogne Ju-es stilu, još uvek nije jasno kako će ta težnja biti realizovana.\nNebojša Ćirić, ministar ekonomije Srbije, kaže da država “pokušava da nađe rešenje kako bi se sprečilo zatvaranja Ju-es-stila”.\n“Država smatra da je potrebno da interveniše kako bi se sačuvala radna mesta više od tri hiljade zaposlenih”, navpdo on nakon što je ta američka kompanija zabeležila gubitke u Srbiji i Slovačkoj zbog manjka tražnje na svetskom tržištu čelika.\nOvih dana u javnosti su se pojavile spekulacije da američki investitori “vagaju“ da li da visoke peći u Smederevu stave na “tihi hod“ ili da pribegnu otpuštanju radnika kako bi umanjili troškove i gubitke u lošoj poslovnoj godini.\nProfesor Ekonomskog fakulteta u Beogradu Ljubodrag Savić kaže da će sudbina Ju-es stila zavisiti isključivo od procena američkog investitora.\nOn kaže da je “sasvim izvesno da ekonomska kriza utiče na nedovoljnu potražnju proizvoda kakvi se dobijaju u Ju-es stil Srbija. Shodno tome, šta će biti sa tom kompanijom zavisi od toga da li će njeni vlasnici moći i dalje da izvlače profit iz nje. U slučaju da je odgovor ne, jasno se može pretpostaviti šta će se desiti”.\n“Jednostavno, radi se o obliku vlasničkog kapitala koji ne mari ni za radna mesta u svojoj zemlji, već ga interesuje samo ostvarenje zarade. Očekujem da će prvi korak biti smanjenje radnih mesta, ako su zaista ovi podaci o gubicima koji se iznose u javnost tačni. Ukoliko ni to ne dovede do smanjenja gubitaka, sledeći korak će neizostavno biti zaustavljanje proizvodnje u Srbiji”, ističe ovaj ekonomista.\nSavić dodaje da bi se takav potez izuzetno negativno odrazio na celokupnu srpsku industriju kao i na izvoz koji ostvaruje naša zemlja.\n“Došlo bi i do smanjenja stope zaposlenosti što bi bio dodatni veoma bolan problem u zemlji u kojoj je nezaposlenost inače velika”, naglašava on i konstatuje da je situacija takva da država apsolutno ne može da uradi ništa da bi pomogla rešavanju nedaća koje su zadesile Ju-es stil.\nJu-es stil Srbija zapošljava oko 5.400 ljudi, od čega gotovo 5.000 radi u železari u Smederevu. Zbog nepovoljnog razvoja situacije zabrinuti su i u lokalnoj samoupravi, jer bi gašenjem kompanije punjenje budžeta samo po osnovu doprinosa bilo niže za čak 30 odsto.\nGradonačelnik Predrag Umičević ističe da će grad u okviru svih svojih nadležnosti pokušati da pomogne opstanak kompanije. U suprotnom, kako navodi, doći će do smanjenja broja zaposlenih i gašenja druge visoke peći.\n“To jeste veliki problem i za grad Smederevo i za svakog pojedinačnog zaposlenog, ali i za celu državu, jer je Ju-es stil naš najveći izvoznik. Već smo umanjili taksu za korišćenje obale u poslovne svrhe, a ići ćemo i na smanjenje firmarine, koja trenutno iznosi pet miliona dinara, kao i lokalne ekološke takse sa 200 na 17 miliona dinara. Oni jesu velika kompanija, a ako stanu, onda ćemo definitivno svi izgubiti”, navodi Umičević.\nIzvor: Press; Danas;\n« 55 – Novi broj Pulsa grada na internetu\nGrad smanjuje takse da bi pomogao Ju-es stilu »


Problemi sa osiguranjem - žalbe i kritike građana - Polisa Osiguranja\nProblemi sa osiguranjem - žalbe i kritike građana\nHome / Problemi sa osiguranjem – žalbe i kritike građana\n02 децембра 2017\nProblemi sa osiguranjem nastaju uglavnom po osnovu nerazumevanja tematike od strane klijenata (uključujući i nedovoljno informisanje od strane osiguravajućeg agenta) ali postoji i veliki broj realnih žalbi na osiguravajuće kuće – najčešće u smislu nezadovoljavajućeg iznosa ponuđene naknade štete.\nTakođe uvek je aktuelna tema i problema oko iznosa kod osiguranja od autoodgovornosti. Više o toj temi možete pronaći OVDE\nPrema poslednjem izveštaju Narodne banke Srbije “Zaštita i edukacija korisnika finansijskih usluga”, za devet meseci raste broj pritužbi građana na osiguravajuće kuće u poređenju sa istim periodom 2016. Ukupno je podneto 759 pritužbi, od toga trećina se odnosi na autoodgovornost (35,3 odsto).\nPritužbe po osnovu drugih osiguranja su upola manja i odnose se na osiguranje od posledica nesrećnog slučaja (13.7%), osiguranje zaposlenih lica od posledica nesrećnog slučaja (9.9%) i životnog osiguranja (8.6%).\nOsiguravajuće kuće neće da priznaju štetu\nRazlog za pritužbu građani su imali jer su osiguravajuće kuće nisu priznavale osnov po podnetim zahtevima za naknadu štete i to samo na osnovu Evropskog izveštaja ili zapisnika MUP-a. Neslaganja je bilo i sa utvrđenim procentom podeljene odgovornosti, odnosno doprinosom nastanku nezgode.\nTakođe, nezadovoljstva je bilo i zbog procenta utvrđenog invaliditeta u slučaju nastanka osiguranog slučaja.\nPritužbe su se odnosile i na probleme u ostvarivanju prava po osnovu polise osiguranja imovine, ali i nedovoljne informisanosti u predugovornoj fazi.\nGrađani su se žalili Narodnoj banci Srbije, jer nisu imali mogućnost da ostvare pravo na naknadu na osnovu polise neživotnog i životnog osiguranja zbog isklučenja odgovornosti osiguravača.\nDruštva za osiguranje su i odbijala zahteve za naknadu štete po osnovu obaveznog osiguranja od profesionalne odgovornosti i odgovornosti od delatnosti.\nInače, za devet meseci NBS je upućeno 1.322 pritužbi na rad finansijskih institucija, a najviše se odnosi na osiguranje (57,4 odsto) i rad banaka (42,1 odsto), dok po 0,2 odsto odnosi se na lizing, društva za upravljanje dobrovoljnim penzijskim fondovima i platnih institucija.\nUkoliko Vi imate neku pritužbu ili problem vezan za temu osiguranja, kontaktirajte nas, pomoći ćemo Vam. Možete nas naći OVDE


Fonda za zaštitu okoliša FBiH - Potpisan Memorandum o razumijevanju sa CzDA - BHPutovanja.ba\n- Potpisivanjem Memoranduma s predstavnicima Češke razvojne agencije, otvorili smo novi pravac u načinu djelovanja Fonda kada su u pitanju poticanje, razvoj i implementacija projekata i to s posebnim fokusom na bilateralnu i multilateralnu saradnju, te mogućnosti učešća Fonda u međunarodnim programima.\nNaime, za razliku od dosadašnjeg načina finansiranja projekata sa već poznatim procedurama, ulazimo u fazu kada ćemo, u saradnji s međunarodnim partnerima, raditi na prepoznavanju potreba i prioritetnih aktivnosti od obostranog interesa, identificirati i usaglašavati potencijalne projekte, te u saradnji s ostalim partnerima doprinijeti njihovoj uspješnoj realizaciji.\nSada očekujemo konkretnije korake i intenziviranje saradnje dviju institucija, što će, vjerujem, značajno doprinijeti promoviranju mogućnosti ulaganja finansijskih sredstava Češke vlade u projekte zaštite okoliša i energijske efikasnosti u BiH, u partnerstvu s Fondom za zaštitu okoliša FBiH - rekao je Čibukčić povodom potpisivanja dokumenta.\nMemorandum uređuje okvir za razvoj saradnje Fonda i CzDA, kao i uvjete zajedničkog djelovanja u smislu rješavanja problema okoliša, te sufinansiranje projekata na području FBiH.\nU skladu s tim, obaveza Fonda je da sarađuje s međunarodnim partnerima, i da zajednički djeluje u oblastima očuvanja, održivog korištenja, zaštite i poboljšanja uvjeta okoliša i korištenja obnovljivih izvora energije, kao i finansiranja/sufinansiranja projekata koji se odnose na objekte i prirodne resurse od zajedničkog interesa a koji direktno ili indirektno utiču na okoliš.\nNa osnovu Memoranduma, Fond i CzDA izražavaju svoju obavezu da blisko rade na razvijanju i jačanju saradnje u oblastima očuvanja, održivog korištenja, zaštite i poboljšanja uvjeta okoliša i korištenja obnovljivih izvora energije, saopćeno je iz Fonda za zaštitu okoliša FBiH.\nU tom kontekstu, obje strane su spremne da razmjenjuju informacije i usklade svoje planove koji se odnose na realizaciju prioritetnih programa i projekata zaštite okoliša na području FBiH.\nProgrami i projekti od zajedničkog interesa bit će identificirani u skladu s prioritetima Fonda i CzDA a odnosit će se na razne okolišne sektore kao što su zaštita vode (posebno odlaganje otpadne vode i osiguranje pitke vode), te energijska efikasnost i obnovljivi izvori energije.\nPotpisivanju Memoranduma u Pragu su, pored Frelicha i Čibukčića, prisustvovali i Blanka M. Remešova, rukovodilac Sektora za razvoj i implementaciju projekata CzDA i Sara Miličić, projekt menadžer, Sanja Bosiljčić Pandur, rukovodilac Sektora za fondove EU pri Fondu za zaštitu okoliša FBiH i Nedžla Buljina Ćato viši stručni saradnik za pripremu projekata u Fondu, koje su održale prezentaciju o aktivnostima Fonda i preduvjetima za saradnju sa CzDA.


U eksploziji na Novom Beogradu povređen muškarac: Drugi pokušaj ubistva\nU eksploziji na Novom Beogradu, u džipu koji je odleteo u vazduh nalazio se Strahinja Stojanović, javlja Objektiv.rs.\nPrema nezvaničnim informacijama, Stojanović je tesko povređen.\nOvo je novi pokušaj ubistva Strahinje Stojanovića, na koga je 11. avgusta u naselju Galenika već pokušan atentat.\nStojanović je ranije povezivan sa ubistvom poznatog advokata Dragoslava Miše Ognjanovića.\nStrahinja Stojanović dospeo je u žižu javnosti u avgustu 2018. godine, kada je u zemunskom naselju Galenika eksplodirao automobil marke "audi" u kom je, u trenutku detonacije, bila bivša misica iz Španije Olat Bilbao Gonzales (21), ali je po svojim kriminalnim radnjama odavno poznat policijskim i sudskim organima.\nIz zatvora u kom je bio zbog izazivanja opšte opasnosti izašao je u aprilu pretprošle godine, a u avgustu u eksploziji "audija" koja je, po svemu sudeći, bila namenjena njemu, teško je povređena misica iz Španije, dok je Stojanović sticajem okolnosti prošao nepovređen jer se baš u tom trenutku vratio do stana po mobilni telefon.\nU javnosti je poznat i zbog kumstva sa Milošem Vidakovićem, za čije je ubistvo osuđena grupa bliska Slobodanu Šaranoviću.\nNavodno je Strahinja u aprilu 2013. na Galenici ranio kuma, a razlog je bila Vidakovićeva žena. Iako je znao ko ga je povredio, Vidaković to policiji nije želeo da otkrije.\nTokom postupka pred Specijalnim sudom Vojnović je ispričao da je Stojanović 2013. došao u Budvu sa zadatkom da ubije Luku Đurovića, bliskog saradnika Luke Bojovića. Vojnović je ispričao i da se mesec dana pre nego što će ubiti Vidakovića krio u stanu Stojanovića.\nU optužnici stoji da je Stojanovićev DNK nađen u stanu u Budvi u kome su se krili Miloš Delibašić i ostali optuženi za ubistvo. Za učešće u toj likvidaciji, ali i u likvidaciji Nikole Bojovića, mlađeg brata Luke Bojovića, osuđen je i Strahinjin prijatelj Slaviša Novaković, koji je u bekstvu.\nNovaković je u bekstvu, a pominjalo se da je učestvovao u egzekuciji Radeta Rakonjca, prijatelja Luke Bojovića 2014.\nSumnja da je imao veze sa ubistvom oca\nStrahinjin otac, Paja Stojanović, ubijen je krajem septembra 2015. godine, takođe u naselju Galenika. Najpre se sumnjalo da je Paja likvidiran zbog sina, međutim, daljom istragom je obuhvaćen i sam Strahinja. Inspektori su ga tretirali i kao osumnjičenog, jer je Paja navodno maltretirao njegovu majku. Ipak, nema informacija da je bio hapšen zbog ovog ubistva.


Bez značajnih kršenja zabrana okupljanja tokom proslave Nove godine - Društvo - Dnevni list Danas\nPočetna » Društvo » Bez značajnih kršenja zabrana okupljanja tokom proslave Nove godine\nBez značajnih kršenja zabrana okupljanja tokom proslave Nove godine\nKomunalni milicioneri su zajedno sa inspekcijskim službama u proteklih 48 sati obavili 908 kontrola rada ugostiteljskih objekata u Beogradu, a zabeležili su samo tri odstupanja od radnog vremena do 18 časova, kazao je načelnik sektora unutrašnje kontrole Komunalne milicije Ranko Šekularac.\nOn je za TV Pink izjavio da su nadležne službe tom prilikom izdale prekršajne naloge, kao i zaštitnu meru zabrane rada objekata narednih 72 sata.\nKomunalna milicija je samostalno, bez inspekcija u istom periodu imala 970 intervencija, prilikom čega su uočili dva prekoračenja, od kojih jedno u kladionici.\nTakodje su uobičajeno vršili kontrolu nelegalnog taksi prevoza i nelegalne prodaje, ali nisu zabeležili kršenje komunalnog reda.\n„Zabeležen je povećan broj prijava buke u stanovima. Komunalna milicija je (tom prilikom) izdala dva prekršajna naloga u 69 intervencija. Nova godina je protekla svakako mirnije nego prethodnih godina“, ocenio je Šekularac.\nkomunalna milicijaNova godinaprekrsajiugostiiteljski objektiBeograd


Danas veoma toplo sa temperaturom do 33 stepena - NTV Arena\nDanas veoma toplo sa temperaturom do 33 stepena\nU Republici Srpskoj i Federaciji BiH /FBiH/ danas će biti sunčano vrijeme, uz dalji porast dnevne temperature vazduha, pa će biti veoma toplo, lokalno i vruće.\nJutro je pretežno vedro i sunčano, na sjeverozapadu ponegdje oko rijeka sa sumaglicom, saopšteno je iz Republičkog hidrometeorološkog zavoda.\nMaksimalna temperatura vazduha biće od 26 do 31, lokalno na sjeveru i jugu i oko 33, u višim predjelima 22 stepena Celzijusova.\nPrema podacima Federalnog hidrometeorološkog zavoda, vjetar će biti slab, istočnog i sjeveroistočnog smjera.\nTemperatura vazduha izmjerena u 7.00 časova: Sokolac osam, Han Pijesak devet, Čemerno 10, Mrkonjić Grad 12, Novi Grad 13, Banjaluka, Doboj i Prijedor 14, Sarajevo 15, Bijeljina i Tuzla 16, Zenica 17, Bileća 18, Rudo 20, Trebinje 21 i Mostar 23 stepena Celzijusova.\nLazarević: Zainteresovani za kalcifikaciju zemljišta da sačekaju na obavještenje Agrarnog fonda /VIDEO/\nBez struje 4.000 kupaca


Bojan Nikolić sudi Napretku, Kruševljani ga se nerado sećaju - SPORTSKI ŽURNAL\nKad Napretkovi navijači čuju da sudi Bojan Nikolić, prvi komentar je „masakr u najavi”!\nU nekoliko navrata Bojan Nikolić je teško oštetio Kruševljane, najviše u Lučanima, protiv Mladosti, pre dve godine, kada je direktno „skrojio“ poredak na tabeli i stopirao Čarapane na putu ka Evropi.\nZbog toga je postao omražen među Napretkovim pristalicama i kad god dođe pod Bagdalu dočeka ga koncert zvižduka i bude izložen „arsenalu“ raznoraznih uvreda...\n– Nadam se da se neće ponoviti Lučani! Nemamo pozitivnih iskustava sa Nikolićem, na njemu je da to promeni. Tražimo samo da bude korektan i sudi 50:50 – kaže Bojan Miladinović, jedan od Napretkovih čelnika.


Dačić: Ako neko planira da donese "non-pejper" u Srbiju, neka ne gubi vreme | Radio Kosovska Mitrovica\n27. February, 2021 16:05 |\nAko neko želi da donese neki “non-pejper” sa uslovima u vezi sa Kosovom i Metohijom, neka ne gubi vreme, jer Srbija neće pristati ni na kakve ucene, poručio je predsednik Skupštine Srbije Ivica Dačić.\nDačić je istakao da očekuje teške pritiske u vezi sa rešavanjem pitanja Kosova i Metohije, ali je rekao da je, međutim, situacija na terenu sada drugačija i da Srbija više nije u situaciji da “samo osluškuje i gleda kako reaguju gospodari”.\n“Pritisak će se pojačati, ali sve zavisi od političkog rukovodstva koje je u Beogradu, a mi nećemo pristajati na ucene. Ako neko planira da donese non-pejper u Srbiju, neka ne gubi vreme”, naglasio je Dačić.\n“Uvek smo bili za dijalog, nikada nismo bili za to da potpišemo nešto, a da se kasnije ne pridržavamo toga kao što je radila Priština. Biće teških pritisaka, ali ako neko želi korektan odnos, mi smo tu”, kazao je Dačić.\nUpitan da li će “non-pejper” možda biti rezultat najavljenih posete Lajčaka i Palmera, Dačić je rekao da te posete mogu biti obrazložene time da su prošli izbori na Kosovu i da se vidi kakva će dalje biti situacija kada je reč o nastavku dijalogu, ali da više od toga ne može da se očekuje jer, kako je rekao, vlada u Prištini još nije formirana.\n“Ta vlada će biti veoma ekstremna, odbijali su bilo kakav dijalog, nije ništa sada optimistično u smislu da je albanska strana nevina, a da u nama neko gleda krivca, to više nije tako”, rekao je Dačić.\nDačić je naveo da ishod dijaloga treba da bude sagledavanje da li i šta treba popraviti u izbornim uslovima i naglasio da je spreman da vodi dijalog koji treba da bude konkretan, a ne načelnog karaktera i da se “drže političke tirade”.\n“Imaćemo aktivnosti na međustranačkom dijalogu, ali neću dozvoliti da se od toga pravi spektakl, a da u drugom planu bude sve što radim, borba za živote ljudi i za vakcinaciju, pitanje ekonomije, borba protiv kriminala i korupcije, pitanje regionalne stabilnosti i zaštite našeg nacionalnog i državnog interesa”, naglasio je Dačić.


Ohrabruje spremnost da se čuju argumenti – Televizija srpske dijaspore\nOd Goran Gajić\t Poslednja izmena 15.02.2020\nPredsednik Crne Gore Milo Đukanović ocenio je danas, povodom početka dijaloga o spornom Zakonu o slobodi veroispovesti, da ohrabruje spremnost da se čuju argumenti, koji bi pokazali da su neka polazišta pogrešna, budući da su mišljenja države i SPC o tom dokumentu oprečna.\nĐukanović je rekao da prvi sastanak premijera Duška Markovića sa mitropolitom Amfilohijem ohrabruje, jer iskustvo pokazuje da se bez razgovora ne može doći do rešenja\n– Verujem da je to jedini mogući put da se nesporazumi prevazilaze, da se unese doza međusobnog boljeg razumijevanja, da se doprinese spuštanju tenzija koje su potpuno bezrazložno podignute u crnogorskom društvu. To je i put da se vratimo u atmosferu koja će obezbediti ne samo pouzdaniji utisak stabilnosti domaćoj i inostranoj javnosti, već i obezbediti značajniju mobilizaciju svih naših potencijala koji treba da doprinesu našem ekonomskom i demokratskom razvoju – rekao je Đukanović za TVCG.\nPredstavnici Vlade Crne Gore i Mitropolije crnogorsko-primorske, predvođeni pemijerom i mitropolitom, Duškom Markovićem i Amfilohijem Radovićem, ostali su nakon jučerašnjeg sastanka pri ranije iskazanim stavovima: vlada traži primenu, a crkva izmenu Zakona o slobodi veroispovesti.\nTo je bio prvi susret predstavnika crnogorske vlade i Crkve nakon usvojenog spornog Zakona o slobodi veroispovesti i protestnih litija i molebana koji se duže od mesec dana održavaju u svim gradovima širom Crne Gore.\nĐikanović je još kazao da je sinoć održan skup o Zapadnom Balkanu u okviru Minhenske bezbednosne konferencije, iako zatvorenog tipa zbog čega se o njegovom sadržaju ne može govoriti, bio razgovor sa ohrabrujućim tonovima.\n– Konačno da se tako reprezentativan skup sastao i da je vratio u fokus međunarodne javnosti temu Zapadnog Balkana, deluje ohrabrujuće – rekao je Djukanović posle skupa na 56. Minhenskoj bezbednosnoj konferenciji.\nUz to, kako je naveo, čuli su se i tonovi koji mogu da znače ipak jednu novu svest o značaju tog problema, odnosno o značaju brzog prevazilaženja problema kroz definisanje rešenja za sve ono što danas predstavlja, da kažem, zbir veoma komplikovanih okolnosti u regionu u kojem živimo.\nNa skupu su učestvovali lideri Zapadnog Balkana, zatim visoki predstavnici EU i zemalja članica, visoki predstavnici Amerike, i takođe, i predstavnici ekspertskih i diplomatskih krugova, saopštila je vlada Crne Gore.\ncrna goramilo djukanovic\nU Kini se smanjuje broj novih novooboljelih\nCrna Gora: Još pet zaraženih, ukupno 75!\nCrna Gora obustavlja avio, željeznički i drumski saobraćaj


Uhapšen državljanin Srbije zbog ucenjivanja američke firme\nSajber hronika, 01.10.2015, 00:30 AM\nDržavljanin Srbije, dvadesetogodišnji S. S. iz Beograda uhapšen je zbog postojanja osnovane sumnje da je izvršio krivična dela neovlašćeni pristup zaštićenom računaru, računarskoj mreži i elektronskoj obradi podataka i iznuda, saopštilo je Ministarstvo unutrašnjih poslova Republike Srbije.\nOsumnjičeni S. S. je u maju ove godine, kršeći mere zaštite, neovlašćeno pristupio poslovnim serverima jedne američke firme i izmenio lozinke zaposlenih, a nakon toga ucenjivao vlasnika te firme da mu neće dozvoliti pristup serverima dok mu ne uplati 40000 dolara.\nNakon dobijenih instrukcija za plaćanje od osumnjičenog, vlasnik američke firme je traženi iznos uplatio.\nS. S. je uhapšen zahvaljujući efikasnoj razmeni informacija Ministarstva unutrašnjih poslova Republike Srbije sa američkim Federalnim istražnim biroom (FBI), u koordinaciji sa Posebnim tužilaštvom za borbu protiv visokotehnološkog kriminala.\nPolicija je pretresom prostorija osumnjičenog pronašla računarsku opremu koja je služila za izvršenje krivičnih dela.\nOsumnjičeni S. S. će uz krivičnu prijavu biti priveden Posebnom tužilaštvu za borbu protiv visokotehnološkog kriminala u Beogradu.


Srpska Crnja Archives – RTVSANTOS\nBogat program Liparskih večeri\nSrpska Crnja ovih dana odiše mirisom lipe i umetničkom notom poezije i slikarstva, a sve u sklopu 57. Liparskih večeri. Najpoznatiji Crnjanim Đura Jakšić, pesnik, slikar i boem, zadužio je ovo selo i njegove stanovnike da se bar jednom godišnje okupe u njegovoj rodnoj kući i da upravo kroz slike iRead More →\nObjekat koji je donedavno bio ruglo, uskoro postaje Regionalni centar za ciklo turizam\nNa samoj granici, gde se nalazi letnji dvorac nemačkog generala Franca Nojhauzena – Kaštel Banatera, počeli su radovi na rekonstrukciji Ciklo centra. U pitanju je značajna međunarodna investicija, a rekonstrukcija objekata je trenutno u toku. Razgovarali smo sa Dejanom Panićem, savetnikom za projekte opštine Nova Crnja, koji napominje da radovi teku poRead More →\nManifestacija “Liparske večeri – Đurini dani” održana po 55. put\nMinulog vikenda u Srpskoj Crnji svečano su otvorene 55. “Liparske večeri” posvećene srpskom pesniku i slikaru Đuri Jakšiću, koji je živeo i radio u ovom mestu. Bogat kulturno-umetnički program je doprineo da duh prošlog vremena na trenutak oživi i dočara ono prošlo vreme, kada su se upravo na tom mestu nizaleRead More →\nLiparske večeri počinju u Srpskoj Crnji\nNizom prigodnih manifestacija u Srpskoj Crnji sutra počinju tradicionalne “Liparske večeri”, koje se održavaju po 54. put u znak sećanja na poznatog srpskog pesnika i slikara Đuru Jakšića, koji je rođen u Srpskoj Crnji. Ovim povodom biće održan manifestacija, a jedna od najznačajnijih je nagrada Đura Jakšić, za najbolju pesničkuRead More →\nIzrada socijalne karte u Srpskoj Crnji\nU Srpskoj Crnji započeo je projekat izrade socijalne karte, sa ciljem da se smanji broj siromašnih u opštini koja na nivou Republike Srbije ulazi u prvih deset po broju starih i siromašnih lica. Sredstva će biti namenski usmerena a projekat finansira norveška ambasada. Otvaranje kancelarije predviđeno je za 15. Avgust.Read More →


Fuđimi: Festival grada pobratima Šapca - Diplomatic portal\nVesti iz MFA Srbije Fuđimi: Festival grada pobratima Šapca\nFuđimi: Festival grada pobratima Šapca\nNa poziv Micuhira Hošina, gradonačelnika Fuđimija – grada pobratima Šapca, ambasador Srbije u Japanu Nenad Glišić, učestvovao je na festivalu Nanbata zamka koji se, uz tradicionalnu povorku i svečanu paljbu samuraja, održava svakog juna u istorijskom kompleksu ovog grada.\nFuđimi je 1982. godine uspostavio bratske odnose sa Šapcem. U Muzeju istorije Fuđimija, koji je ambasador obišao, izloženi su materijali o istorijatu odnosa grada sa Šapcem. Ambasador Glišić je, zajedno sa gradonačelnikom i zamenikom gradonačelnika Fuđimija, učestvovao u tradicionalnoj povorci kroz park u kome se održava festival. Svi su bili obučeni u originalne samurajske odore iz 18. veka, a nakon zvaničnog dela i tradicionalne paljbe, gradonačelnik Hošino je istakao dugu tradiciju veza Fuđimi – Šabac.\nHošino je rekao da ima odličnu saradnju sa našom Ambasadom u Tokiju, i izrazio nadu da će Fuđimi postati grad domaćin srpskim sportistima pred pripreme za Olimpijske i paraolimpijske igre u Tokiju 2020. godine.\nAmbasador Glišić, koji tečno govori japanski jezik, se zahvalio na pozivu na najveći festival grada i istakao da je srećan što mu je ukazana čast i prilika da obuče samurajsku odoru. On je govorio o dobrim odnosima sa Fuđimijem i dodao da će saradnja na svim poljima nastaviti da se produbljuje.


Remi Reala - Barsi titula "na izvolte"! - Sportske.net\nU odloženom susretu 36. kola španske Primere fudbaleri Real Madrida remizirali su sa Valjadolidom 1:1 (0:1) čime su se verovatno oprostili od borbe za šampionsku titulu a u isto vreme vratili Barselonu u položaj da sa dve vezane pobede odbrani trofej.\nUtakmica na stadionu "Hose Zorilja" nije dobro počela za goste iz Madrida koji su već u osmom minutu ostali bez Kristijana Ronalda, nakon što se Portugalac požalio na mučninu.\nU odsustvu "prve violine" fudbaleri Real Madrida delovali su zbunjeno što je bila olakšavajuća okolnost za Valjadolid.\nNajbolje prilike domaći su večeras imali preko Havija Gere koji je u dva navrata za malo bio neprecizan.\nVicešampion Španije do vođstva je došao u 35. minutu kada je Serhio Ramos izveo slobodan udarac sa dvadesetak metara a golu je kumovao i čuvar mreže domaćeg sastava koji je morao bolje da interveniše, što ne umanjuje Ramosov učinak.\nDefanzivac Real Madrida postigao je večeras peti pogodak na poslednja četiri susreta Real Madrida u svim takmičenja ali se ispostavilo kasnije da to nije bilo dovoljno da Kraljevski klub ostavi u trci za trofejem u Primeri.\nDo odlaska na odmor Real Madrid mogao je da uveća prednost ali su Alvaro Morata i Ramos bili neprecizni u 37. i 45. minutu susreta.\nPočetak drugog poluvremena doneo je agresivniji Real Valjadolid koji je svoju najbolju priliku propustio u 66. minutu igre. Već pomenuti Havi Gera "makazicama" je već savladao Kasiljasa ali je lopta završila tik uz desnu stativu gola Real Madrida.\nU sledećem napadu Morata je uputio solidan udarac ka golu domaćih a onda je Karlo Anćeloti naredio nešto defanzivniji pristup i čuvanje teško stečene prednosti.\nTakav odnos prema igri obio se o glavu fudbalerima Real Madrida jer je domaćin u 87. minutu stigao do izjednačenja golom Osorija posle kornera koji je izveo Rubio.\nMogao je tim naših Stefana Mitrovića i Antonija Rukavine do pobede ali je kontra "tri na jedan" završena katastrofalno pa je na kraju ostalo 1:1 što Valjadolid ostavlja u borbi za opstanak.\nReal Madrid, sa druge strane, sada ima četiri boda manje od vodećeg Atletika i bod manje od Barselone pa će, po svoj prilici, međusobni susret "Jorgandžija" i Barse odlučivati o trofeju u Primeri.\nEvo i rasporeda tri vodeća tima do kraja sezone i tabele posle 36 odigranih kola:\nAtletiko Madrid - Malaga\nElće - Barselona\nReal Madrid - Espanjol


Ostale usluge - HYDROPHIL\nPrimenjena istraživanja za održivo korišćenje prirodnih resursa\nRadimo u istraživačkim projektima za rešenja i tehnologije koje se bave održivom upotrebom prirodnih resursa, premošćujući jaz između nauke i „stvarnog sveta“. Podržali smo, na primer, razvoj inovativnog upravljanja ponovnim korišćenjem lanca vrednosti fekalnog mulja u zemljama u razvoju ili istraživali napredne tehnologije prečišćavanja i dezinfekcije otpadnih voda za industrijske primene.\nInovativni oblici finansiranja i finansiranja u sektoru voda\nNaši stručnjaci stekli su značajna znanja kada je reč o inovativnim oblicima finansiranja u sektoru voda. U svetlu sve većih klimatskih promena i potrebe za povećanjem otpornosti društava na uticaje globalnog zagrevanja, podržali smo uspostavljanje namenskih objekata za finansiranje proizvoda koji efikasno koriste vodu, kao i tehnologija koje doprinose održivom upravljanju zemljištem. U kontekstu ruralnog vodosnabdevanja i sanitacije, HYDROPHIL je aktivno uključen u razvoj novih pristupa „delegiranog upravljanja“.\nVrlo često se projektne ideje ne pretvore u konkretne projekte zbog nedostatka kapaciteta, znanja i resursa za pripremu takvih projekata. Podržavamo naše klijente u pripremi novih projekata u sektoru voda i životne sredine savetujući ih u tehničkim, finansijskim i pravnim pitanjima, kao i identifikujući moguće opcije finansiranja i pružajući podršku u pripremi i podnošenju zahteva za finansiranje projekata.\nPostavljanje informacionih sistema za sektor voda\nAko su podaci nepouzdani i veza sa stvarnim donošenjem odluka slaba, prikupljanje podataka rizikuje da postane samo sebi svrha. Mi ne donosimo stvarne odluku, ali pružamo savremene alate sektoru voda za donošenje strateških odluka i informisanih izbora koji oblikuju buduće vizije i misije. Do danas smo postavili različite tipove informacionih sistema, uključujući hidrološke informacione sisteme, sisteme za upravljanje informacijama, sisteme za upravljanje znanjem, sistem za diseminaciju podataka i sisteme za podršku odlučivanju.


Opština Stari grad - Blic Online\nZa dobrovoljno davanje krvi po dve karte za bazen\nJoš jedna u nizu akcija dobrovoljnog davanja krvi, koju organizuje Volonterski servis Starog grada biće održana u utorak, od 12 do 17 sati, u sali opštine.\nKako formirati stambenu zajednicu: opština Stari grad objavila UPUTSTVO U TRI KORAKA\nOpština Stari grad sačinila je uputstvo stanarima o tome kako da formiraju stambenu zajednicu, u skladu sa novim Zakonom o stanovanju.\nRadovi smanjili pritisak vode na Terazijama i Čukarici\nJKP"Beogradski vodovod i kanalizacija" saopštio je da će stanari opština Čukarica i Stari grad danas osetiti mogući pad pritiska vode, zbog planiranih radova na vodovodnoj mreži.\nObaveštenje za lopove: Kućice za pse NISU "ZA PONETI"\nDve kućice za pse koje su postavljene početkom januara, ispred Opštine Stari grad, ukradene su odatle i odnete, a iz opštine su odlučili da tome konačno stanu na put.\nOpština Stari grad postavila parkinge za pse\nBeogradska Opština Stari grad je prva opština u Srbiji koja je postavila parkinge za pse ispred zgrade Opštine želeći na taj način da izadje u susret vlasnicima pasa da svoje ljubimce ostave na sigurnom mestu kada dolaze do predstavnika lokalne vlasti, navedeno je u saopštenju Opštine Stari grad.\nBESPLATNO U ČEŠKU Opština Stari grad vodi mlade u Plzen i Prag\nMladi sa Starog grada ne moraju da beže iz Beograda i Srbije u inostranstvo već mogu da se prijave na konkurs ove opštine i odu ni manje ni više nego u EU prestonicu kulture i to besplatno. Takozvano studijsko putovanje u Plzen i Prag je planirano od 26. avgusta do 1. septembra, a konkurs traje do petka, 7. avgusta.\nNAKON PISANJA "BLICA" Odgovor opštine: Sredićemo park u Sremskoj za deset dana\nReporteri “Blica” ponovo su obišli park u Sremskoj ulici I uverili se da park ispred nekadašnje “Agrobanke” još uvek nije sređen. Ponovo smo se obratili nadležnoj službi opštine Stari grad i ovoga puta, izgleda, uspeli - iz opštine su najavili uređenje parka ovog vikenda.\nI DALJE RUGLO: Parkić na samo nekoliko koraka od Knez Mihailove još uvek nije sređen\nNakon pisanja “Blica” od 17. juna da je park u Sremskoj ulici, ispred nekadašnje “Agrobanke” zapušten, trava nepokošena već mesecima, a smeće svuda razbacano, iz Komunalne inspekcije Stari grad obećano je uređenje pomenutog parka. Međutim, ni do danas, ova travnata površina u centru grada nije sređena.\nEvropski dan Dunava: Tradicionalna akcija čišćenja priobalja\nTradicionalna akcija lišćenja priobalja Dunava organizovana je danas povodom Evropskog dana ove reke.\nSRAMOTA I NEMAR Parkić na samo nekoliko koraka od Knez Mihailove postao pravo ruglo\nNakon žalbi više čitalaca “Blica” da je park u Sremskoj ulici, ispred nekadašnje “Agrobanke” zapušten, trava nepokošena već mesecima, a smeće svuda razbacano, izašli smo na teren i uverili se u priču.\nOTVORENI BAZENI: Počela sezona kupanja u SC "Milan Gale Muškatirović"\nOpština Stari grad organizovala je žurku i niz sportsko-zabavnih aktivnosti za posetioce bazena Milan Gale Muškatirović i na taj način svečano obeležila početak sezone kupanja na popularnom bazenu na Dorćolu.\nKREATIVNOST Đaci sami ilustrovali udžbenike i pokazali kako bi voleli da oni izgledaju\nOd 160 učenika osnovnih škola iz opštine Stari grad koji su učestvovali na konkursu Starogradski udžbenici, čitanka Marka Marinskog, učenika trećeg razreda OŠ Stari grad, proglašena je najboljim dečijim radom.\nUčenici pet osnovnih škola iz beogradske opštine Stari grad napravili su udžbenike iz kojih bi voleli da uče, saopštila je danas NVO Inicijativa omladine Beograda.\nEko-kese stižu na kućnu adresu u Starom gradu\nŽiteljima Starog grada, koji recikliraju kućni otpad, uz zahvalnost na trudu koji ulažu za svoju opštinu da bude "zelena", dostavljene su Eko-kese na kućnu adresu.


Brzi zajam Novi Travnik – apliciraj i podigni novac isti dan – Kredi.ba\nBrzi zajam Novi Travnik – apliciraj i podigni novac isti dan\nU slučaju da aplicirate za brzi zajam Novi Travnik, potrebno je predhodno da se informišete o uslovima i proceduri aplikacije. U tekstu smo spremili sve informacije koje se odnose na brzi zajam Novi Travnik. Ukoliko ste se našli u situaciji da vam je potreban novac i da vam neugodno da isti tražite od bližnjih, onda je brzi zajam najbolji način da brzo i lako dođete do potrebnog novca.\nOsim brzine i jednostavnosti, ono što karakteriše brzi zajam Novi Travnik jeste i kreditna stopa koja iznosi 0%. To znači da je iznos novca koji ste podigli jednak iznosu koji vraćate. Gledajući na sve pogodnosti koje ovakav vid zaduživanja nosi sa sobom, nije ni čudo da od 23832 stanovnika koji žive na teritoriji grada Novi Travnik, čak 50% bira radije brze zajmove nego klasična bankarska zaduživanja.\nBrzi zajam Novi Travnik nudi sve informacije potpuno transprentno na svojoj web stranici, gdje istovremeno možete izvršiti i aplikaciju za pozajmicu. Dodatne informacije možete dobiti i pozivom na broj telefona koji se nalazi na internet stranici sa pozivnim brojem +38730 za grad Novi Travnik.\nČitava procedura se odbija online, a nakon aplikacije kroz samo nekoliko sati možete podići svoj novac u najbližoj pošti sa poštarskim brojem 72290.


► PKS: Šteta od takse na Kosovu za brašno može biti 3,5 miliona evra za srpske\nSrpski izvoznici brašna mogli bi do kraja ove godine da imaju štetu od 3,5 miliona evra, ukoliko Priština ne ukine odluku da se za brašno srpskih proizvođača uvedu posebne dažbine u iznosu od 40 evra po toni, koja je uvedena zbog navodnog plasmana srpske robe po damping cenama, saopštila je danas Privredna komora Srbije (PKS).\n"Ova mera je za PKS neselektivna jer pogađa sve proizvođače brašna koji posluju po tržišnim cenama. Ako je uočen damping, onda antidamping mere trebaju da se odnose samo na one koji su isporučivali robu po nižim cenama", rekao je agenciji Beta predstavnik PKS Aleksandar Radovanović.\nCena brašna je 200 evra po toni, a mera Prištine podiže tu cenu na 240 evra, što brašno iz Srbije čini nekonkurentnim za tržište Kosova.\nRadovanović je rekao da je za prvih osam meseci ove godine iz Srbije na tržište Kosova isporučeno 18.394 tone brašna u vrednosti od 3,5 miliona evra, po prosečnoj ceni od 195 evra po toni.\n"U prošloj godini ukupno je isporučeno oko 40.000 tona brašna, što pokazuje da bi ukoliko se odluka Prištine ne ukine, šteta do kraja godine za proizvođače brašna mogla da bude 3,5 miliona evra", rekao je on.\nOn je istakao da je PKS u stalnom kontaktu sa Ministarstvom trgovine Srbije i proizvođačima brašna.\n"Mi smo u stalnom kontaktu i sa Privrednom komorom Kosova, i pokušavamo da mere Prištine budu selektivne, da se ne kažnjavaju svi proizvođači, koji prodaju brašno po tržišnim cenama", rekao je Radovanović.\nOn je kazao da je Privredna komora Kosova obavestila PKS da je u toku istraga njihovih organa nadležnih za primenu CEFTA sporazuma.\n"I sa naše strane se sprovodi istraga i u narednim danima videćemo šta dogodilo i ko je možda po nižoj ceni koja bi se mogla smatrati damping cenom tu robu isporučivao na tržište Kosova", kazao je on.\nMinistarstvo trgovine i industrije Kosova uvelo je zaštitnu meru za domaće proizvođače brašna tako što je od 23. oktobra za brašno koje se uvozi iz Srbije uvedena tarifa od 0,04 centa. Odluka je doneta posle žalbi kompanije "M & Silosi" i Udruženja mlinara Kosova i pošto je konstatovano da se brašno iz Srbije uvozi na Kosovo po cenama koje su manje od tržišne vrednosti, odnosno ispod cene proizvodnje.\nTime se, po oceni Ministarstva trgovine i industrije, dovodi u pitanje fukcionisanje mlinarske industrije na Kosovu. Ministar trgovine, turizma i telekomunikacija Rasim Ljajić izjavio je danas da je ministarstvo na čijem je čelu zatražilo od Prištine ukidanje takozvane uvozne dažbine za brašno koje se iz uže Srbije transportuje na Kosovo i Metohiju.\nStefanović: Nije obustavljena istraga o hotelu Šumadija, priče o meni laž\nMinistar unutrašnjih poslova Srbije Nebojša Stefanović izjavio je danas da nije tačno da je istraga o razbijanju hotela Šumadija obustavljena i naveo da su sve informacije koje se o njemu...\nPKS: Rešeno pitanje opstanka 14 domaćih fabrika stiropora\nIzmenama Pravilnika o tehničkim zahtevima bezbednosti od požara spoljnih zidova zgrada, domaća regulativa usklađena je sa propisima EU i praksom zemalja u okruženju, što proizvođačima...


Naslovnica NAJNOVIJE Društvo Akademskoj inicijativi “Forum 10” za medijske projekte više od 3 miliona dinara...\nSrbijansko Ministarstvo kulture i informisanja objavilo je danas rezultate Konkursa za sufinansiranje projekata proizvodnje medijskih sadržaja za internet medije u 2020. godini na osnovu kojih će biti podržani projekti udruženja građana iz Novog Pazara, Akademska inicijativa “Forum 10” sa 450 hiljada i “Free media” sa 300.000 dinara.\nNakon konkursa koji je bio raspisan još 10. decembra 2019. godine, Komisija je, kako je navedeno na sajtu Ministarstva, donijela Prijedlog raspodjele sredstava sa obrazloženjem, na osnovu kojeg je sačinjeno Rješenje o raspodeli sredstava po raspisanom Konkursu.\nPrema tom rješenju sufinasiraće se ukupno 62 projekat za internet medije, a 201 projekat je odbijen. Komisija nije prihvatila projekta A1-Net, Emedia Group i Kulturnog centra Zambak, iz Novog Pazara, uz obrazloženja, između ostalog, da nije prepoznato adekvatno obrađivanje i utjecaj na širu javnost, da se ne uočava inovativni element, odnosno da su ključni elementi projekta uopšteno obrazloženi.\n– Za Akademsku inicijativu “Forum 10” više od 3 miliona dinara (25 hiljada eura)\nMinistarstvo kulture i informisanja Republike Srbije će, prema usvojen prijedlogu, projekat Akademske inicijative “Forum 10” iz Novog Pazara, “Efikasni mehanizmi reagovanja i doprinos pristupu razumevanja fenomena stranih terorističkih boraca” sufinansirati sa 450 hiljada dinara.\nTema tog projekta, koji treba da bude objavljen na nekom internet mediju, kako se navodi u obrazloženju dodjeljenih sredstava, je analiza povratka terorističkih boraca u zemlje regiona sa ratišta iz Sirije i Iraka, a kroz izradu i objavljivanje istraživačkih tekstova\nUz prethodno prihvaćene medijske projekte Ministarsvo kulture i informisanja u 2020. godini će za Akademsku inicijativu “Forum 10” izdvojiti više od 3 miliona dinara (više od 25 hiljada eura). Prema rezultatima medijskih konkursa objavljenih početkom maja ove godine, za “Forum 10” su odobrene četiri projekta sa iznosom od 2,6 miliona dinara.\nZa ovo udruženje građana, na Konkursu za sufinansiranje projekata organizovanja i učešća na stručnim, naučnim i prigodnim skupovima, kao i projekata kojima se doprinosi unapređenju profesionalnih i etičkih standarda u oblasti javnog informisanja u 2020. godini za projekat “Jačanje kapaciteta medija u razumevanju i izveštavanju o nasilnom ekstremizmu i radikalizaciji koji vode ka terorizmu, odobreno je 400.000 dinara.\nZa projekta pod naslovom “Dnevnik Šekspirove sestre-feminizam oslobađanje žena, istorijski konteksti, akademski, politički i aktivistički diskursi”, na Konkurs za sufinansiranje projekata proizvodnje medijskih sadržaja za radio u 2020. godini”, odobreno je 600.000 dinara.\nPrema rezultatima Konkursa za sufinansiranje projekata proizvodnje medijskih sadržaja za televizije u 2020. godini, za projekat”Diskursi fenomena znaš više, razumeš bolje, prevencija nasilnog ekstremizma i radikalizacije”, ovom udruženju je 800.000 dinara\nIsto toliko novca, istoj NVO, u oblasti Projekti na više jezika, za projekat “Raspakivanje multikulturalizma”, izdojeno je 800.000 dinara.\nKako je SNews ranije pisao Ministarstva kulture i informisanja je za medijske projekte u 2019. godini, sa 2.862.200 dinara (nešto više od 24 hiljade eura), sufinansiralo pet projekata Akademske inicijative “Forum 10”. Udruženje građana Akademska inicijativa “Forum 10” je formirano 2012. godine.\nZastupnik, izvršni direktor tog udruženja Fahrudin Kladničanin, iz Novog Pazara, bio je član Komisije za izbor projekata u oblasti proizvodnje medijskih sadržaja namjenjenih osobama sa invaliditetom, u 2019. godini Ministarstva kulture i informisnja Republike Srbije.\nKladničanin je takođe, u svojstvu posmatrača, bio u komisiji koja predlagala sufinaniranje medijskih projekata od strane Grada Novog Pazara u 2019. i 2020. godini. Fahrudin Kladničanin je, kao nezavisni medijski stručnjak, prije dva dana imenovan za člana komisije koja će predlagati koje projekte će u ovoj godini sufinansirati Opština Tutin.\n– Finaniranje istih medija i udruženja građana iz budžeta države i lokalne samouprave\nZa dva projekta “Free media” prethodno je odobreno 900 hiljada dinara, i to udruženje za medijske projekte od Ministarstva kulture i informisanja ove godine treba da dobije 1.200.000 dinara. Udruženje “Free media” iz Novog Pazara osnovanao je 2019. godine, a zastupa ga istaknuta novinarka Amela Bajrović.\nPrema rezultatima za osam medijskih konkursa koje je 6. maja objavilo Ministarstvo kulture i informisanja udruženje „Journalistic plan“ koje zastupa novinar Zoran Maksimović, takođe iz Novog Pazara, će za tri projekta u ovoj godini dobiti 1,3 miliona dinara.\nOsim njih, po jedan projekat će biti sufinansiran Centru za razvojnu politiku i saradnju sa 600 hiljada dinara, agenciji “K Media star“ sa 444 hiljade dinara, dok će projekti Radio televiziji Novi Pazar, udruženja “Lokal media plan“ i “A1-Net“ biti sufinansirani sa po 500 hiljada dinara, objavio je radio Sto plus.\nTri od šest prihvaćenih projekata u oblasti medijskih sadržaja na bosanskom jeziku biće emitovani preko RTV Novi Pazar.\nUporedni rezultat konkursa pokazuju i da će ove godine određen broj projekata istih medija i udruženja građana pored sufinansiranja iz budžeta Grada Novog Pazara biti sufinansiran i novcem koji odobri Ministartvo kulture i informisanja Republike Srbije.


Pao je Bordo, a sad se razmišlja ko je još za prodaju... Izbor je pao na mladog vezistu - Admiral Bet SPORT\nPao je Bordo, a sad se razmišlja ko je još za prodaju… Izbor je pao na mladog vezistu\nMarko Kulić Posted on 11. jula 2019. 11:05 11. jula 2019. 10:59\nPartizan je juče ostvario veoma važnu pobedu u pripremama za novu sezonu. Savladan je francuski Bordo, pa se sad polako naslućuju konture tima koji će "gurati" u Evropi, ali i ostatka ekipe za narednu sezonu.\nTrenutno, u tom izboru nije nekoliko igrača iz minule sezone. Jedan od izdanaka Partizanove omladinske škole, Armin Đerlek nije u planovima Sava Miloševića ali crno-beli ne žele olako da ga se odreknu. Kako piše "Telegraf", on je procenjen na milion evra i ko bude želeo da ga kupi, moraće da izdvoji toliko.\nPored ranije poznatih Rikarda Gomeša i Strahinje Pavlovića koji su određeni za prodaju, ali i od kojih se očekuje velika zarada, izbor je pao i na Đerleka ali više u cilju popunjavanja klupskog budžeta. U potrazi za novim klubom su i Goran Zakarić i Nemanja Nikolić. Ostaje da se vidi hoće li Partizan imati još neki finansijski priliv.\nSam Armin Đerlek je u prošloj sezoni odigrao 32 utakmice i postigao jedan gol. Sarađivao je i sa Miroslavom Đukićem i Zoranom Mirkovićem, dok kod Sava Miloševića nije dobio toliko poverenje.\nTagovi : armin đerlek, fk partizan\nInsajder dana: Svitolina zna kako sa Halep\nAmerikanci krenuli pobedom, Francuzi pali u Čikagu


Apollo postao sponzor fudbalskog kluba Manchester United\nPosle kupovine američkog Cooper-a, što je bila vest godine, indijska kompanija Apollo Tyres ne silazi s naslovnih strana svih magazina koji se bave auto gumama jer je upravo postala sponzor slavnog Manchester United-a. Zaista nema boljeg načina da se uloži novac u marketing od ulaganja u najpopularniji fudbalski klub na svetu.\nUgovorom je predviđeno da Apollo postane zvanični partner za auto gume u Velikoj Britaniji i Indiji. Pored toga Apollo se obavezao da će izgraditi fudbalske terene, koristeći recikliranu gumu i na taj način promovisati zdrav životni stil kod mladih ljudi. Partnerstvo će trajati naredne tri godine.\nU promotivnim aktivnostima, u okviru kampanje pod imenom “Go The Distance”, učestvovali su i prvotimci Manchester-a Ryan Giggs, Rio Ferdinand i Jonny Evans.\nKomentarišući sponzorstvo predsednik indijske kompanije Onkar S Kanwar je rekao: ”Ovo je veoma važno partnerstvo za nas kao kompaniju i jasno pokazuje globalne ambicije za naš posao i brend. U sportu postoji samo nekoliko mogućnost globalnog nastupa i raduje nas što ćemo u godinama koje dolaze blisko sarađivati s Manchester United-om.”\n“ Ponosni smo što u sklopu društvene odgovornosti naše kompanije uvodimo novu inicijativu za zdarav život i kreiramo nove igrališne zone za mlade u Velikoj Britaniji i Indiji. Ova kampanja takođe oživljava vrednosti našeg brenda, visokog kvaliteta i performansi”\nApollo planira da otvori novu fabriku u Evropi\nIndijska kompanija Apollo Tyres kupila Cooper Tire


BP uspešno presekao oštećenu cev u Meksičkom zalivu\nKompanija „Britiš petroleum“ (BP) saopštila je danas da je uspešno odsekla oštećeni deo cevi u okviru pokušaja da zaustavi curenje nafte iz bušotine u Meksičkom zalivu.\nSečivo sa dijamantskim vrhom zaglavilo se tokom akcije na dubini od 1 600 metara, ali je britanski energetski gigant dovršio posao primenom grubljih sredstava.\nAdmiral američke obalske straže Tad Alen, koji je zadužen za nadgledanje operacije zatvaranja bušotine, rekao je da je ovim ostavren „veliki napredak“ ka krajnjem cilju.\nStručnjaci će sada pokušati da postave poklopac radi prihvatanja i preusmeravanja nafte koja sada nekontrolisano curi u more.\nBP je prethodno bezuspešno pokušao da zatvori bušotinu tonama teškog mulja pomešanog sa cementom.\nStručnjaci ove komapnije izjavili su da je jedino trajno rešenje kopanje dve paralelne bušotine, radi preuzimanja svih količina nafte iz nalazišta, i da će to biti obavljeno do sredine avgusta.\nPredsednik SAD Barak Obama sutra će treći put obići ugroženo područje Meksičkog zaliva.\nAmeričke vlasti procenjuju da se najmanje 20 miliona galona nafte izlilo od eksplozije na naftnoj platformi BP-a 20. aprila.


srbijasport.net - Vesti - Odbojka - Danas otvoreni trening Srbije\n22.08.2018 sportdc.net 1013\nMuška seniorska reprezentacija Srbije koja od 09. avgusta boravi na Palama gde obavlja deo priprema za XlX SP 2018, koje će se odigrati od 9. do 30. septembra u Sofiji, Varni i Ruseu u Bugarskoj, i Bariju, Bolonji, Firenci, Milanu i Torinu u Italiji.\nLijepa tradicija se nastavlja, Nikola Grbić, selektor odbojkaša Srbije, u srijedu 22. avgusta od 17,45 sati kao i prošle godine pred Evropsko prvenstvo u Poljskoj, napraviće trening koji če biti interesantan za gledanje, a vrata SPC "Peki" biće otvorena za publiku.\nBiće to jedinstvena prilika da paljanski ljubitelji sporta vide reprezentativce Srbije na djelu i požele im svu sportsku sreću pred SP u Italiji i Bugarskoj.\nSeniori Srbije će na Palama ostati do 25. avgusta, kada je predviđen povratak za Beograd i nastavak priprema i igranje kontrolnih utakmica.\nOdbojkaši Srbije igraće u C grupi XlX SP 2018. u Bariju sa selekcijama SAD, Rusijom, Australijom, Kamerunom i Tunisom, prvoplasirane četiri reprezentacije nastavljaju takmičenje, a bodovi se u drugu fazu prenose.


Kredit MMF-a 801 milion KM Kredit MMF-a 801 milion KM\nObjavljeno: 21. 7. 2012 u 07:22h\n29. 10. 2019. | 17:14\nKrediti građana premašili 3 milijarde KM\n– Ekonomski program treba da odobre Uprava i Izvršni odbor MMF-a. Očekuje se da će Odbor razmatrati odobravanje aranžmana u septembru, nakon što tokom sljedećih sedmica bude sprovedeno niz mjera – rekao je Hristu.\nOn je istakao da je ekonomski program BiH osmišljen s ciljem da smanji ranjivost domaće ekonomije u svjetlu pogoršanja u spoljnom okruženju i rastućih finansijskih pritisaka.\nMinistar finansija Republike Srpske Zoran Tegeltija rekao je u petak “Glasu Srpske” da je pismo namjere BiH upućeno MMF-u u potpunosti usaglašeno i spremno za potpisivanje i da se Srpska obavezala da u ovoj godini napravi uštede u budžetu od 15 miliona maraka.\nTegeltija je rekao da su pismom namjere domaće vlasti preuzele obavezu smanjenja fiskalnog deficita, unapređenja finansijske stabilnosti i jačanja koordinacije u vođenju fiskalnih politika na nivou BiH.\n– Insistirali smo na pismu namjere koje će biti realno i sprovodivo u određenom periodu, a ne da se preuzimaju obaveze koje se poslije neće moći ispuniti. Predložili smo da se štedi na materijalnim troškovima, subvencijama, grantovima i socijalnoj zaštiti – rekao je Tegeltija i naglasio da taj prijedlog treba da potvrdi i Narodna skupština RS kroz usvajanje rebalansa budžeta.\nPredsjedavajući Savjeta ministara BiH Vjekoslav Bevanda rekao je “Glasu Srpske” da su predstavnici BiH u četvrtak u popodnevnim časovima dobili revidirano pismo namjere u skladu sa zaključcima Fiskalnog savjeta BiH.\n– Što se tiče nivoa BiH, mi nemamo nikakvih primjedaba na to pismo – naglasio je Bevanda i dodao da bi ono MMF-u u Vašington trebalo da bude proslijeđeno iduće sedmice.\nPredsjednik Vlade RS Aleksandar Džombić rekao je da bi Srpska od MMF-a za dvije godine trebalo da dobije 260 miliona maraka. Tranša kredita u ovoj godini za FBiH, iznosila bi oko 160 miliona, a za RS 70 miliona KM.\nPoslije potpisivanja pisma namjere sa MMF-om, BiH će biti otvorena mogućnost za dobijanje 100 miliona evra pomoći od Evropske komisije i 200 miliona dolara od Svjetske banke za sprovođenje reformi.\nTegeltija je istakao da je jedna od obaveza entiteta i da do kraja avgusta bude donesena odluka o poravnanju duga FBiH prema Srpskoj nastalog prilikom raspodjele indirektnih poreza zaključno sa krajem 2011. godine. Dug FBiH prema Srpskoj iznosi oko 50 miliona KM.\nTagovi: Javni dugKreditiRS


Bijeljina - Postignuta saglasnost u vezi sa uređenjem donjeg toka Drine - NOVI GLAS\nBijeljina – Postignuta saglasnost u vezi sa uređenjem donjeg toka Drine\nDirektor “Voda Srpske” Miroslav Milovanović najavio je danas izradu Studije ekonomske opravdanosti na osnovu koje će biti izrađeno projektno rješenje o realizaciji Projekta za korišćenje donjeg toka rijeke Drine. Nakon sastanka predstavnika gradova Bijeljina, Zvornik i Loznica, opština Mali Zvornik i Bogatić, te „Voda Srpske“ i Kombinata “Alumina”, on je rekao da je postignut visok stepen zainteresovanosti kada je riječ o realizaciji projekta.\n– Usaglasili smo da naredni sastanak sa predstavnicima svih relevantnih institucija bude ubrzo u “Vodama Srbije”, u Beogradu, da bismo dogovorili konkretne korake u vezi sa zajedničkim finansiranjem studije ekonomske opravdanosti ovog projekta. To će biti osnov za izradu projektnog rješenja, koje će donijeti ogromnu korist svim lokalnim zajednicama s obje strane Drine, kao i “Alumini” – pojasnio je Milovanović.\nProjekat ima višestruki značaj, a doprinijeće iskorišćavanju vodnog resursa za snabdijevanje stanovništva i industrije, navodnjavanju poljoprivrednog zemljišta, korišćenju energetskog potencijala, plovnosti Drine, razvoju turizma i zaštiti životne sredine – naglašeno je na sastanku, koji je inicirala Gradska uprava Bijeljina.\nPredsjednik opštine Mali Zvornik Zoran Jeftić kaže da će uređenje korita Drine itekako biti od koristi lokalnim zajednicama.\n– Osim rješavanja problema čestog izlivanja Drine i unapređenja turizma, ovaj projekat regulisaće i pitanje otpada, a omogućiće i izgradnju industrijske zone Mali Zvornik-Zvornik – istakao je Jeftić.\nI u zvorničkom Kombinatu „Alumina“ svjesni su značaja ovog višemilionskog projekta, posebno sa ekonomskog aspekta.\n„Posebno nas raduje obezbjeđivanje plovnosti. Uspostavljanje plovnog puta Drina-Sava-Dunav, otvorilo bi mogućnost za transport naših roba do crnomorske luke, a time bi i saobraćaj prema Španiji, Kini, Rusiji i drugim svjetskim odredištima značajno pojeftinio“ – ukazao je predstavnik Alumine Stevo Savić.\nGradonačelnik Bijeljine Mićo Mićić pokrenuo je prije nekoliko mjeseci inicijativu koja je proistekla iz strateškog dokumenta Vlade i Narodne skupštine Republike Srpske, a odnosi se na integralno upravljanje vodama Srpske u donjem toku Drine. Riječ je višemilionskoj investiciji, koja bi trebalo da bude finansirana posredstvom Svjetske banke i regionalnog projekta Sava-Drina. Po ovom osnovu u narednih 5 godina trebalo bi da bude odobreno oko 220 miliona dolara, a nakon toga još toliko novca.\nMićić : “Bijeljina primjer saradnje lokalne vlasti sa svojom Republikom!”\nNovi Glas Bijeljina – Počela sedmica urbane mobilnosti : Pogledajte raspored aktivnosti!\nBijeljina – Ovo je nova odluka gradskog kriznog staba (FOTO)\nNoviGlas Bijeljina – Vesna Stevanović na čelu “Rotari kluba”, Mladen Petrović primljen u članstvo\nBijeljina – Dodijeljena priznanja povodom Dana Grada\nU Srpskoj još 81 osoba zaražena – Jedna osoba preminula\nBijeljina – Danas proslava Dana grada, Dodik dobitnik najvišeg priznanja\nUgljevik – Zašto nema sjednica lokalnog parlamenta – SDS izgubio većinu u Skupštini Ugljevika?\nBijeljina – Jednom od najmlađih načelnika uručeno značajno priznanje (FOTO)\nNoviGlas Bijeljina – Trener “Soccer Kids” škole fudbala o radu sa najmlađim talentima :”Roditelji moraju biti podrška svojoj djeci”


Funkcija „DDERequest“ - Access\nMožete da koristite funkciju DDERequest preko exchange (DDE) kanal za otvaranje dinamičke podatke da biste tražili stavke informacija iz DDE aplikacije servera.\nNa primer, ako imate otvoreni DDE kanal između Microsoft Office Access 2007 i Microsoft Office Excel 2007, možete da koristite funkciju DDERequest da biste preneli tekst iz Excel radnog lista u Access bazu podataka.\nDDERequest ( brojkanala Stavka )\nSintaksa funkcije DDERequest ima sledeće argumente:\nNa broj kanala, ceo broj koji daje funkcija DDEInitiate .\nNa izraz niske koji se zove stavka podatka prepoznaje aplikacija naveo funkcija DDEInitiate . U dokumentaciji aplikacije za listu mogućih stavki.\nArgument brojkanala navodi broj kanala željenog DDE razgovora, a argument Stavka identifikuje podatke koji treba da se preuzmu od aplikacije servera. Vrednost argumenta stavke zavisi od aplikacije i tema naveden kada se otvori kanal koji argument brojkanala . Na primer, argument Stavka možda opseg ćelija u Excel radnom listu.\nFunkcija DDERequest vraća na varijante kao niska koja sadrži tražene informacije ako zahtev je uspelo.\nPodaci se zahtevaju u alfanumeričkom tekstualnom formatu. Ne mogu da prenose grafiku ili tekst u nekom drugom formatu.\nAko argument brojkanala nije ceo broj koji odgovaraju otvoreni kanal ili ako nije moguće preneti zahtevane podatke, javlja se greška izazvana tokom izvršavanja .


UHAPŠENI TOKOM PRIMOPREDAJE KOFERA DROGE NA AUTO-PUTU: Dileri iz Novog Pazara osuđeni na po pet godina zatvora | Najnovije vesti - Srbija danas\n08.06.2020. • 17:11 Srbija Danas/Telegraf\nUHAPŠENI TOKOM PRIMOPREDAJE KOFERA DROGE NA AUTO-PUTU: Dileri iz Novog Pazara osuđeni na po pet godina zatvora\nOrganizator ove kriminalne rabote bio je Izet Sinanović (29) iz Novog Pazara\nViši sud u Nišu osudio je danas Ćemailja Osmanija (31) iz Velikog Trnovca i Agrona Salihija (35) takođe iz ovog bujanovačkog sela na po pet godina zatvora zbog trgovine narkoticima.\nZbog istog dela, ali u pokušaju, zatvorska kazna u trajanju od pet godina i tri meseca izrečena je i Izetu Sinanoviću (29) iz Novog Pazara.\nNAKON RASPRAVE ZAVRŠILA U URGENTNOM: Počinje suđenje partneru POZNATE PEVAČICE zbog nasilja u porodici\nKako je utvrđeno tokom sudskog postupka, Ćemailj i Agron su 4. oktobra prošle godine u Velikom Trnovcu od lica čiji identitet nije utvrđen, preuzeli dva kofera sa 31 paketom kanabisa ukupne težine 16.427.64 grama.\nOrganizator ove kriminalne rabote bio je Izet koji je ugovorio preuzimanje droge za čiji transport do Niša je Ćemailju i Agronu trebalo da plati 200 evra. Njih dvojica su kofere stavili u vozilo "golf" kojim je upravljao Ćemailj a Agron je bio na mestu suvozača.\nZaustavili su se na autoputu Beograd - Niš u blizini naplatne rampe Doljevac gde ih je čekao Izet. On im je prišao kako bi drogu pretovario u svoj "mercedes", ali je primopredaju narkotika sprečila policija koja ih je pohapsila.\nSudija Višeg suda u Nišu Aleksandar Teodosić saopštio je da je Izetu izrekao strožiju kaznu iako je optužen samo za pokušaj krivičnog dela koje mu se stavlja na teret, zbog njegove ranije osuđivanosti.\n- Ćemailj i Agron su osuđeni na po pet godina zatvora zbog krivičnog dela neovlašćena proizvodnja i stavljanje u promet opojnih droga u saizvršilaštvu. Uobičajeno je da se za isto delo u pokušaju izrekne blaža kazna. Međutim, Izet je višestruki povratnik koji je osim za trgovinu narkoticima, ranije osuđivan i zbog teške krađe, nasilničkog ponašanja, ugrožavanja sigurnosti i kršenja Zakona o javnom redu i miru - obrazložio je svoju odluku Teodosić.\nOn je kazao da je nesumnjivo dokazano da su optuženi izvršili krivično delo koje im se stavlja na teret te da nisu pružili dokaze kojim bi potkrepili svoju odbranu.\n- Prvooptuženi su tvrdili da ih je angažovala nepoznata osoba te da nisu ni znali šta niti kome nose. Izet je tvrdio da je išao za Beograd te da je promašio put. Međutim, dokazi su pokazali suprotno, da su Ćemailji i Agron znali da će nositi drogu, a da je Izet boravio u Nišu čekajući njihov nailazak - kazao je Teodosić.\nSud je odlučio da svoj trojici produži pritvor do upućivanja na izdržavanje kazne gde se nalaze od hapšenja.\nSUD DONEO ODLUKU: Izrečene presude za ubistvo pogrebnika Sava ubijenog u prostorijama svog preduzeća\nPodnet zahtev za UKIDANJE PRITVORA Kosi osumnjičenoj za izazivanje požara u Prijepolju\npolicija Viši sud u Nišu Ćemali Osmani Veliki Trnovac Agron Salihi Bujanovac narkotici trgovina zatvor zatvorska kazna Izet Sinanović Novi Pazar uhapšeni uhapšen Aleksandar Teodosić


Doprinos televizije iz Vranja u borbi protiv "državnih neprijatelja" | Slobodna reč\nDoprinos televizije iz Vranja u borbi protiv „državnih neprijatelja“\nNadzorna kamera; Foto: Pixabay\nVRANJE / BEOGRAD – Kada „ispliva“ neki događaj, informacija ili saopštenje o lošem stanju demokratije u Srbiji potkrepljeno dokazima koji možda ne idu u prilog aktuelnoj vladi, oni koji na to ukažu bivaju etiketirani u jednom delu medija kao „državni neprijatelji“, „NATO lobisti“, „agenti operativci“ i slično. Na taj način se zloupotrebljava osetljivost građana Srbije zbog događaja od pre dve decenije, i „crta meta“ ljudima koji rade svoj posao u skladu sa zakonom i etičkim standardima.\nRelevantni izveštaji u kojima se stanje demokratije i slobode medija u Srbiji loše kotiraju nisu novost, ali su novost sve češći sinhronizovani napadi na organizacije civilnog društva koje se upravo ovim problemima i bave. Jednom od nedavnih ovakvih „napada“ koji je potekao sa portala Prismotra, pridružila se i jedna lokalna TV stanica, objavljujući na svom internet portalu tekst o izvesnom Lazaru Čovsu, zameniku urednika portala Fake News Tragač koji se bavi registrovanjem lažnih vesti u srpskim medijima. Veza Čovsa i Vranja nije poznata. Ne može se ni pretpostaviti zašto je on interesantan mediju u Vranju, na čijem se portalu isti naziva „separatistom“ i „gej lobistom“. Isti internet portal je na lokalnom konkursu za proizvodnju medijskih sadržaja iz budžeta dobio 6.5 miliona dinara.\nIzvor: Portali bez profesionalnih standarda\nNovinarka Tamara Skroza za Slobodnu reč kaže da su u pitanju portali koji su napravljeni da bi se targetirao, napadao i diskvalifikovao svako ko artikulisano i u okviru svoje profesije kritikuje antidemokratske poteze vlasti.\nOno što meni nikako nije jasno, jeste zašto je bilo neopohodno da se za tu svrhu prave novi mediji, kada već ima dovoljno onih koji se time i inače bave – pita se Skroza.\nOna ističe da kada ovakvi portali pišu, ne mare za bilo kakve profesionalne standarde i ukazuje da je to zapravo samo još jedan u nizu mehanizama kojima se sistematski guši sloboda govora, mišljenja i informisanja i podseća da su to ljudska prava koje Srbija, kao potpisnica Univerzalne deklaracije o ljudskim pravima, obavezna da poštuje.\nNova dimenzija problema predstavlja i činjenica da su ove tekstove prenosili i pojedini lokalni mediji istovremeno, što ukazuje na sinhronizovane napade. Objavu u kojoj je targetirana novinarka N1 Žaklina Tatalović preneo je i tabloid Alo, dok su maliciozan tekst o BCBP prenele čak sedam lokalnih televizija – TV Rubin, TV Novi Bečej, TV Bečej, TV Subotica, TV Dunav, RTV Pančevo (kojem i sam REM izrekao mere upozorenja), TV Kikinda, kao i portali Srbija Danas, vesti.rs, infopress.rs, udruženje Centar za informisanje Novi Kneževac i drugi.\nDa je reč o koordinisanom napadu svedoči i podatak da je tekst o Lazaru Čovsu prenesen, sem na pomenutom internet portalu u Vranju, na veb portalima još pet lokalnih televizijskih kuća – TV Dunav, TV Novi Bečej, TV Bečej, TV Subotica i RTV Pančevo. Svi ovi mediji obično se finansiraju na lokalnim i državnim konkursima novcem građana.\nDanas malo ko od državnih institucija i činovnika poštuje koncept, ideju profesionalnih standarda, pa i zakonskih standarda koji se odnose na ovakvo izveštavanje. Zato nije nikakvo čudo što mediji koji prenose takve sadržaje dobijaju novac na različitim konkursima. – kaže Skroza.\nOna ističe da je i razumljivo zašto mediji prenose takve tekstove, jer kada nekog žele da napadnu, daleko je lakše da se preuzme već gotovo „istraživanje“, nego da sprovedu svoje, a mogu uvek da kažu kako „nisu oni to pisali“, već „druge kolege“.\nU Srbiji medijski linč i targetiranje politički nepodobnih pojedinaca imaju dugu istoriju. Aprila 2020. godine navršila se 21 godina od ubistva uglednog novinara Slavka Ćuruvije, vlasnika Evropljanina. Dve nedelje od početka NATO bombardovanja i pet dana pred ubistvo Ćuruvije je u tada režimskom dnevnom listu Politika Ekspres osvanuo tekst sa naslovom „Ćuruvija dočekao bombe„, koji je pročitan i u samom Drugom dnevniku Radio-televizije Srbije. U januaru 2018. godine, takođe je ubijen lider kosovske Građanske inicijative Sloboda, demokratija, pravda Oliver Ivanović, koji je mesecima pre ubistva bio „satanizovan“ kako u tabloidima i nekim lokalnim televizijama, tako i na televizijama sa nacionalnom frekvencijom.\nO čemu piše Prismotra?\nSadržaj sajta se sastoji od „istraživačkih“ tekstova. „Istraživanja“ koje ovaj portal vrši su uglavnom usmerena ka pojedincima i organizacijama, bez bilo kakvih sagovornika ili konkretnih izvora iznetih tvrdnji. Sam stil pisanja i upotreba floskula ukazuju na malicioznost koja se sastoji u targetiranju pojedinaca ili organizacija kroz ukazivanje da su oni strani plaćenici koji rade protiv interesa Srbije i njenih građana.\nPrvi članak na ovom portalu, objavljen 28. januara 2020. godine, jeste o navodnom vulgarnom ponašanju novinarke N1 Žakline Tatalović zbog njenih fotografija koje je objavila na svom privatnom nalogu na Instagramu. U članku novinarku optužuju za „perverziju“ zbog njenih grudi.\n„…ako N1 želi da, između ostalog, u svom programu ponudi i grudi Žakline Tatalović, građani Srbije sigurno neće pristati na takva nametanja nepopularnih trendova“, stoji između ostalog u ovom članku.\nNjenu koleginicu Vanju Đurić su optužli da pravi filmove protiv Srbije i srpskog naroda na Kosovu. Na ove napade je između ostalih reagovalo i Nezavisno društvo novinara Vojvodine (NDNV) koje je zahtevalo od „nadležnih državnih organa da konačno zaštite novinarke koje su na meti uvreda i kleveta zbog toga što profesionalno obavljaju svoj posao, saopštilo je to udruženje“.\nMaliciozni tekstovi su se nizali, pa je tako targetiran i scenarista Siniša Kovačević zbog svoje „skandalozne“ predstave Sveti Sava iz 1991. godine i zbog navodnog zapošljavanja rodbine. Pokušali su da diskredituju profesora Ekonomskog fakulteta u Beogradu Borisa Begovića. Čuvenog karikaturistu Predraga Koraksića Koraksa optužuju da preko svojih radova „suptilno poziva na nečije ubistvo„. Pisali su da je bivši predsednik Srbije i trenutni opozicionar Boris Tadić „osim rasturanja države, bio ekspert i na polju rasturanja tuđih brakova“ uz navođenje upitnog anonimnog izvora.\n„Rušitelji srbstva“ su prema Prismotri i profesorka Univerziteta Singidunum Tatjana Rosić, „protiv srpskih interesa radi“ i ugledni fotograf Srđan Veljović, a njihova fiktivna istraživanja pokazuju da su glumci Bane Vidaković i Sergej Trifunović (trenutno i lider opozicionog Pokreta slobodnih građana) narkomani. Ni ugledni kritički nastrojeni štampani mediji nisu bili pošteđeni, pa se Prismotra bavila i bankarskim transakcijama uglednih nedeljnika Vreme i NIN. U tekstovima se navode imena banaka sa određenim iznosima, bez navođenja izvora i činjenica, sve sa ciljem da se prikažu kao neko ko „radi u interesu stranih sila“.\nOrganizacija koja je posebno targetirana jeste i Novosadska novinarska škola (NNŠ), pa se tako u jednom tekstu NNŠ i njen kolektiv proglašavaju za „agente provokatore i separatiste“ koji rade u interesu „zapadnih obaveštajnih službi“. Članak je problematičan zbog navođenja imena ove organizacije zajedno sa fotografijama i biografijama zaposlenih.\nPrethodni članakPočela podela izbornog materijala u Vranju\nSledeći članakHapšenja u Pčinjskom okrugu zbog pretnji biračima


Rašović: Samo borbeno do pobede - Domaći fudbal, Fudbal\nRašović: Samo borbeno do pobede\nAleksandar Milosavljević 17.05.2013., 15:30\nKonferencije pred mečeve Partizana i Crvene zvezde obično su jako zanimljive i interesantne, ali ova današnja Partizanova u Humskoj i nije bila nešto specijalno. Sve se svodilo na puko davanje „društveno poželjnih odgovora“ u stilu „borićemo se i daćemo sve da pobedimo“.\n„Igramo najveću utakmicu u Srbiji, ovo je najznačajniji meč u mojoj karijeri i nadam se da ćemo ostvariti pozitivan rezultat, tom pre što nam odgovara i nerešeno. Međutim, tim kao što je Partizan nema prava da kalkuliše i zadovoljava se remijem, nego ćemo ići na pobedu.\nRazgovarao sam s mojim igračima, znaju težinu ovog meča, a verujem da su sveni šta se od njih očekeju. Pritisak će biti na svim učesnicima derbija, ali ako je na nama veliki, zamislite kako je protivniku. Mi igramo pred našim navijačima, na stadionu gde znamo kako dišu zidovi, u svlačionici u kojoj se čuje huk juga, znamo koliko ima koraka do terena…\nImaćemo podršku navijača, koji su se ujedinili i to nam mnogo znači“ – rekao je trener Partizana Vuk Rašović.\nNa pitanje, koja je najčešća reč koju u poslednje vreme čuje, a koju najčešće izgovara trener Partizana je dodao:\n„Najviše čujem reč „pobeda“, a izgovaram „borba“. Očekujem bespoštednu borbu i konačan uspeh.“\nPrethodna vest Sa Pintu: Derbi je praznik sporta\nSledeća vest Umobolnici „sahranili“ igrače Hereza\nUmobolnici „sahranili“ igrače Hereza


IPARD PODSTICAJI ZA OPREMU, MEHANIZACIJU I OBJEKTE U POLJOPRIVREDI - Forum PSSS - PSSS\nIPARD PODSTICAJI ZA OPREMU, MEHANIZACIJU I OBJEKTE U POLJOPRIVREDI\n31 okt 2018 08:17\t#34817 od Beljić Zoran\nBeljić Zoran je napravio novu temu: IPARD PODSTICAJI ZA OPREMU, MEHANIZACIJU I OBJEKTE U POLJOPRIVREDI\nMinistarstvo poljoprivrede, šumarstva i vodoprivrede - Uprava za agrarna plaćanja raspisala je treći Javni poziv za podnošenje zahteva za odobravanje IPARD podsticaja za investicije u fizičku imovinu poljoprivrednih gazdinstava (Meru 1) i to za nabavku opreme, mehanizacije i izgradnju objekata u poljoprivredi.\nZahtev po ovom Javnom pozivu podnosi se u roku od 01. novembra 2018. godine do 09. januara 2019. godine Upravi za agrarna plaćanja Beograd.\nUz zahtev za ovoj Javni poziv dostavlja se sledeća dokumentacija:\n1) poslovni plan (biznis plan);\n3) dokaz o posedovanju stručnog znanja, odnosno iskustva u oblasti poljoprivrede;\n4) ponude (tri za vrednost investicije veću od 10.000 evra), a ako su ponude za nabavku mehanizacije, onda ponude treba da sadrže i podatke o emisiji izduvnih gasova;\n5) uverenje o izmirenim dospelim obavezama po osnovu javnih prihoda izdato od nadležnog organa jedinica lokalne prema sedištu podnosioca zahteva;\n6) uverenje o izmirenim dospelim obavezama po osnovu javnih prihoda izdato od nadležne poreske uprave;\n7) izvod iz katastra nepokretnosti sa kopijom plana za mesto kontrole predmeta investicije;\nZa investicije u opremanje objekta, pored gore navedene dokumentacije, dostavlja se i izvod iz katastra nepokretnosti sa kopijom plana, a podnosilac zahteva koji nije vlasnik zemljišta, odnosno objekta koji je predmet investicije, dostavlja i ugovor o zakupu ili ustupanju na korišćenje predmetnog zemljišta, odnosno objekta zaključen sa zakupodavcem sa rokom važenja od najmanje 10 godina.\nZa investicije u izgradnju poljoprivrednih objekata, pored gore navedene dokumentacije dostavlja se i projekat za građevinsku dozvolu (ili idejni projekat), kao i građevinska dozvola, odnosno rešenje za izvođenje radova.\nPodnosilac zahteva po ovom Javnom pozivu može podneti samo jedan zahtev za odobravanje prava na IPARD podsticaje, koji može da obuhvati jednu ili više investicija iz Liste prihvatljivih investicija za Treći Javni poziv za Meru 1.\nVisina podsticaja je od 60 – 65 % od vrednosti investicije umanjene za iznos PDV-a, a za investicije koje se odnose na upravljanje otpadom i otpadnim vodama uvećavaju se za još dodatnih 10 %.\nPravo na IPARD podsticaje može se ostvariti isključivo za investicije koje su realizovane nakon donošenja rešenja o odobravanju projekta, osim za opšti trošak koji može da nastane u periodu pre realizacije investicije.\nVreme kreiranja strane: 0.813 sekundi


Opština Inđija podržala Kongres „Procesing ’15“ - Indjija.biz\nOpština Inđija podržala Kongres „Procesing ’15“\nZamenik predsednika opštine Inđija Milan Bodiroža prisustvao je početku Kongresa PROCESING ’15 na kom učestvuje preko 300 predstavnika kompanija iz zemlje i inostranstva.\nNovi pristup u organizaciji kongresa Procesing ‘14 i podrška generalnog pokrovitelja „Meser Tehnogas“ doprineli su da se u radu kongresa, pored redovnih, pojavio i značajan broj novih učesnika i kompanija. Ove godine Kongres se održava u Inđiji a generalni pokrovitelj je „GasTeh“.\n„GasTehu kao jednoj od najuspešnijih kompanija koja posluje na području opštine Inđija želeli smo da izađemo u susret, pozdravimo goste i da pošaljemo poruku da u Opštini Inđiji imaju dobrog partnera. Mi ćemo i ubuduće podržavati slične inicijative i nadam se da će ovaj Kongres doprineti boljitku standarda, ne samo u Inđiji već i u čitavoj Srbiji“, kazao je tom prilikom zamenik predsednika opštine Inđija Milan Bodiroža.\nGeneralni pokrovitelj je „GasTeh“ Inđija, a pokrovitelji su Ministarstvo rudarstva i energetike Republike Srbije, Mašinski fakultet Univerziteta u Beogradu, Opština Inđija, Privredna komora Srbije i Inženjerska komora Srbije.


Poginuo radnik Elektrodistribucije na radnom mestu - juGmedia\nPoginuo radnik Elektrodistribucije na radnom mestu\nKomentari su isključeni na Poginuo radnik Elektrodistribucije na radnom mestu\nRadnika Elektrodistribucije Leskovac Z.G. iz Bojnika udarila je struja dok je vršio remont trafostanice u selu Orane i on je preminuo na putu do bolnice dok su mu lekari Hitne pomoći iz Bojnika pružali pomoć, potvrđeno je juGmedii.\nKako saznajemo, nesrećni mladić suočio se sa strujnim udarom od 10.000 volti, a direktor Elektrodistribuicije Leskovac Miroslav Docić kaže da se isputuju uzroci ove nesreće.\n“Detalje ćemo znati kada sprovedemo istragu. Obavešteni su svi naši organi koji su zaduženi za PZR, obaveštena je inspekcija i organi reda. Jedino što mogu da vam potvrdim da je u pitanju strujni udar”, kazao nam je Docić.\nMladić je bio angažovan kao radnik Elektrodistribucije preko private agencije.\nRoda smanjila cene, kupci ispred Lidla padaju u nesvest (VIDEO)\nNikola Mikić osvojio prvu nagradu na takmičenju mladih operskih pevača\nLESKOVAC – Student treće godine Fakulteta muzičkih umetnosti Univerziteta u Nišu Nikola Mikić (22) iz Leskovca osvojio je prvu nagradu na Međunarodnom takmičenju solo pevača “Nikola Cvejić” u Rumi. (više…)\nLESKOVAC – Dveri pokret, koji u Leskovcu nije prešao cenzus na majskim izborima, oglasio se saopštenjem u vezi aktuelne političke situacije u ovom gradu, u kome je, između ostalog, konstatovano da lokalni izbori nisu ni potrebni. (više…)\nProbija se „severni vodovod“ ispod reke Jablanice\nLESKOVAC - Izgradnjom sifonskog prelaza ispod reke Jablanice u Pečenjevcu, nastavljeni su radovi na deonici u dužini od 360 metara u okviru izgradnje „severnog vodovoda“. (više…)\nStarac izgoreo u porodičnoj kući u Vučju\nLESKOVAC – Dimitrije Ilić (84) preminuo je od posledica opekotina prvog stepena, koje je pre nekoliko dana zadobio u požaru u porodičnoj kuću i Vučju, a njegov sin Igor (37) je povređen kada je vatrena stihija izazvala jaku eksploziju i srušila krovnu…


RTS :: Vanredni izbori na Kosovu, bez nežnih reči na Dan zaljubljenih\nPolitika Vanredni izbori na Kosovu, bez nežnih reči na Dan zaljubljenih\npetak, 12. feb 2021, 19:57 -> 19:57\nAutor: Rade Maroević @maroevic, Andrija Igić\nVanredni izbori na Kosovu, bez nežnih reči na Dan zaljubljenih\nAljbin Kurti i Vjosa Osmani očekuju ubedljivu pobedu na vanrednim parlamentarnim izborima, koji se u nedelju održavaju na Kosovu, obećavajući obračun sa kriminalom i korupcijom, ali i kraj dvodecenijske dominacije Demokratske partije Kosova i Demokratskog saveza Kosova. Bez predizborne auforije u srpskim sredinama\nPrema istraživanjima javnog mnenja, pokret Samoopredeljenje, na čijem se čelu nalaze dva najpopularnija političara na Kosovu, Vjosa Osmani i Aljbin Kurti očekuje između 40 i 50 odsto glasova, što ovom pokretu otvara prostor za prilično lagodno formiranje nove vlade.\n"Za promene nam je potrebna većina u parlamentu", rekao je Kurti, aludirajući na prethodnu koalicionu vladu na čijem se čelu nalazio i koja se raspala pod pritiskom međunarodne zajednice i pandemije koronavirusa.\nKurti se, međutim, ne nalazi na listi Samoopredeljenja zbog presude iz 2018. godine, ali će njegova partija moći da ga kandiduje za mesto premijera.\nZa analitičare u Prištini nema preterano puno dileme koja će politička opcija dobiti najviše glasova na izborima, posebno jer se Kurtijevi najveći politički rivali, Hašim Tači i Kadri Veselji nalaze u pritvoru Specijalnog suda za zločine OVK.\nSuštinski, kosovski glasači se u velikom broju slučajeva ne slažu sasvim sa Kurtijevim političkim stavovima, ali se, istovemeno, čini da ta neslaganja imaju znatno manju težinu od želje da se, posle 20 godina, promeni odnos snaga na političkoj sceni.\nNačelna podrška glasača Kurtiju, međutim, ne znači i da će Samoopredeljenje moći samostalno da formira vladu.\nBez Tačija i Veseljija, Demokratska partija Kosova može da računa na oko 20 odsto glasova, što se čini nedovoljnim da spreči Kurtija i Vjosu Osmani da formiraju novu vladu.\nU sličnoj situaciji nalazi se i nekada najmoćnija politička stranka. Demokratski savez Kosova, koji je izgubio dobar deo popularnosti onog trenutka kada je Vjosa Osmani odlučila da na izbore izađe na listi pokreta Samoopredeljenje.\nOsmani je na prethodnim izborima dobila daleko najviše glasova od svih kandidata partije koju je osnovao Ibrahim Rugova, pa se očekuje da novi izbori budu, suštinski, samo nastavak sunovrata jedine stranke koja je na kosovskim izborima ikada osvojila više od 40 odsto glasova.\nVjosa Osmani, koja će biti kandidat za predsednika, najavila je da će nedeljni izbori predstavljati odlazak u političku penziju svih onih koji su oteli Kosovo.\n"14. februara ćemo u političku penziju poslati sve one koji tvrde da glasovi građana ne odlučuju", rekla je Osmani na poslednjem predizbornom skupu u Prištini.\nNekoliko dana pred glasanje, Demokratski savez Kosova može da računa na podršku nešto manje od 20 odsto birača, pokazuju istraživanja javnog mnenja.\nHaradinaj se nada ključnoj ulozi u sastavljanju nove vlade\nU situaciji koja trenutno vlada na Kosovu, čini se da bi ključnu ulogu mogla odigrati Alijansa za budućnost Kosova, Ramuša Haradinaja koja već godinama uspeva da održi uticaj na oko osam odsto glasača.\nOčekuje se da će plan za borbu protiv siromaštva, korupcije i dramatične nezaposlenosti biti ključni faktori na osnovu kojih će birači izabrati favorite.\nMada se pobeda Kurtijevog pokreta čini izvesnom, to ne znači i da će Samoopredeljenje uspeti da formira novu vladu, posebno zbog ozbiljnih rezervi koje prema njegovom političkom angažmanu gaje Sjedinjene Američke Države.\nAmerika već godinama smatra Kurtija za nepredvidljivog političara, koji se u prošlosti isticao organizovanjem demonstracija protiv međunarodnih uprava, prvo UNMIK-a, a zatim i Euleksa.\nU jednim od takvih demonstracija, pristalice Kurtijevog pokreta su 2013. godine napale američku ambasadorku u Prištini, posle čega ga je Stejt department opisao kao "kavgadžiju" i suštinski isključio iz ozbiljnih političkih kombinacija u budućnosti.\nZapadnoevropske države, pak, imaju znatno mekši stav prema Kurtiju, što je u priličnoj meri izbilo na videlo kada su evropske diplomate oštro protestovale zbog načina na koji je pala prethodna Kurtijeva vlada.\nBez predizborne atmosfere u srpskim sredinama\nPredizborne atmosfere u srpskim sredinama gotovo da nema. Epidemija korona virusa učinila je da ni u jednoj srpskoj sredini nije bilo predizbornih skupova.\nSrpska lista, Građanska inicijativa za Slobodu, pravdu i opstanak Srpski demokratski savez prijavili su kandidate za 10 poslaničkih mesta.\nDalibor Jevtić iz Srpske liste najavio je da će pre svega braniti nacionalne interese Srba sa ovih prostora, uz punu saradnju sa državom Srbijom i predsednikom.\n"Ta saradnja je potreba kako zbog nas koji živimo ovde i naših interesa, tako i zbog toga da bi predsedniku Srbije omogućili u budućnosti da i on može da odbrani ono što se ovde može odbraniti, a to je život", rekao je Jevtić.\nIzbori u nedelju biće osmi po redu od sukoba 1999. godine i peti, koji su raspisani pre isteka mandata parlamenta.


FRANCUSKA : ODLUČENO KADA ĆE ĐACI PONOVO U ŠKOLU I POD KOJIM USLOVIMA\n21. aprila, 2020 Vesti iz Francuske Napišite komentar\nŠkolovanje od kuće je doživelo neuspeh u Francuskoj jer nemaju svi iste uslove. Neki građani nemaju kući internet pa je skoro nemoguće da primaju domaće zadatke koje škola šalje. Roditelji glume učitelje i nastavnike u većini slučajeva veoma neuspešno. Zbog toga je predsednik Makron u svom obraćanju najavio vraćanje učenika u učionice već od 11.maja. Sutradan se odmah u medijima počelo pričati o tome kako deca najmanje prenose virus i da za njih nema opasnost. Stiče se utisak da se tim izjavama, želi opravdati odluka o vraćanju dece u školske klupe.\nDanas je ministar obrazovanja Jean-Michel Blanquer izneo detaljni plan o tome ko će, kada i kako u školske klupe.\nTagovi: đaci - Francuska - škola


Društvo i ekonomija: U saobraćaju 38 odsto manje poginulih - BalkaniYUm.TV '); } //]]>\nU saobraćaju 38 odsto manje poginulih\nU avgustu i septembru ove godine u saobraćajnim nesrećama je poginulo 38 odsto osoba manje nego u istom periodu 2015. godine, zahvaljujući dobrom radu saobraćajne policije, izjavio je ministar unutrašnjih poslova Nebojša Stefanović.\nOn je na predstavljanju rezultata edukacije mladih vozača NAVAK akademije, kazao da je u tom periodu, tokom akcije kontrola brzine saobraćajne policije sankcionisano 14.000 vozača, dok je 7.700 vozača dobilo druge vrste kazne.\n"Iako se to čini kao represivna mera, značajan procenat ljudi je živ zahvaljujući takvoj vrsti aktivnosti. Glavni uzročnici saobraćajnih nesreća su i dalje prekoračene brzine, nevezivanje pojasa i vožnja u alkoholisanom stanju", rekao je Stefanović.\nGovoreći o edukaciji mladih vozača, koju sprovode MUP Srbije i NAVAK akademija, Stefanović je kazao da je ona pokazala da ulaganje u kvalitetnu obuku daje dobre rezultate.\n"U prvih šest meseci ove godine, vozači koji su prošli obuku nisu izazvali ni jednu saobraćajnu nesreću, a procenat učešća u saobraćajnim nesrećama je manji za čak 52 odsto", rekao je Stefanović i dodao da akcija državu "ništa ne košta".\nPredstavnik NAVAK akademije Mirko Alvirović kazao je da projekat obuke mladih vozača ima za cilj da ukaže na sve opasnosti u saobraćaju i kako da se savesno ponašaju.\n"Oni imaju znanje ali ne i iskustvo. Mi ih tome učimo na našm poligonima, dovodeći ih u rizične situacije, da vide kako bi trebalo da se ponašaju", rekao je Alvirović.\nAlvirović je rekao i da će se novi ciklus obuke održati u oktobru i novembru, a na njega mogu da se prijave svi mladi vozači iz svih delova Srbije, sa probnom vozačkom dozvolom.\n"Prijavljivanje počinje od sutra, ima mesta za 1.500 mladih vozača kojima su obezbeđeni prevoz do Navak akademije, smeštaj i hrana", rekao je Alvirović.\nSponzori akcije su DDOR Novi Sad koji će donirati ukupno šest miliona evra OMV Srbija.


Niška televizija » Verbić: Kolektivni ugovor za prosvetare do kraja godine\nVerbić: Kolektivni ugovor za prosvetare do kraja godine\nObjavljeno 24.11.2014. 16:18\nTagovi: Društvo, Srbija\nTanjug – Ministar prosvete Srđan Verbić izjavio je da će novi kolektivni ugovor za prosvetare biti završen do kraja godine, dodavši da je kolektivni ugovor prelazno rešenje kako bi prosvetni radnici što manje osetili smanjenje plata.\nProsvetni radnici ovog puta snose najveći udar smanjenja plata, ocenio je Verbić i najavio da rad na ugovoru počinje danas, kao i da će biti završen krajem decembra. Napomenuvši da je to mesec dana pre roka, Verbić je dodao da je dotični ugovor „prelazno rešenje dok se ne uspostave platne grupe“.\nIzrada kolektivnog ugovora je suštinski važna za sve zaposlene u prosveti, a „cilj je što bolji prelaz prema platnim grupama, gde će zarada biti u skladu sa njihovom odgovornošću i stručnom spremom“, rekao je on za RTS.\nIstičući da „prosvetni radnici najviše osećaju ovo smanjenje plata“ i da „solidarni porez zaposleni u osnovnim i srednjim školama nisu ni osetili jer niko od njih nema platu veću od 60.000 dinara“, Verbić je podsetio da se njihov sastanak sa ministrom finansija Dušanom Vujovićemu petak završio bez konačnog dogovora i da smatra da „treba naći neko prelazno rešenje dok se ne uspostave platne grupe“.\nVerbić je rekao da se od avgusta intenzivno radi i na izmenama i dopunama Zakona o osnovama obrazovanja, u koji će od danas, pored nastavnika, formalno biti uključeni i članovi sindikata.\n„Radimo najvažnije stvari za sledeću školsku godinu, koje su suština zahteva sindikata, a to su pre svega transparentnost zapošljavanja, ukrupnjavanje radnih mesta, način izbora direktora“, objasnio je Verbić.\nGovoreći o kritikama neplanskog i nekontrolisanog zapošljavanja, Verbić je rekao da je „tu na istoj strani“ sa zaposlenima i sindikatima i dodao da se i to rešava kroz izmene i dopune Zakona o osnovama obrazovanja.\nU Niškoj televiziji obeležena krsna slava (VIDEO)\nU Nišu osnovan Srpsko-američki klub prijateljstva (VIDEO)


Izvor: VOA, 14.Avg.2019, 17:23\nVrednost akcija na američkim i evropskim berzama u sredu je naglo pala pošto su glavni ekonomski indikatori nagovestili mogućnost globalne recesije. Vodeći američki berzanski indeksi pali su za oko 3 odsto. Jedan od indikatora je da su kamatne stope na obveznice američke vlade sa dospećem od dve godine kratko vreme bile više od kamate na obveznice sa rokom dospeća od deset godina, što se smatra pouzdanim znakom recesije. To znači da investitori mogu da zarade više od kratkoročnih obveznica, nego dugoročnih što je suprotno uobičajenoj tržišnoj logici i mogao bi da bude nagoveštaj da su izgubili veru u stabilnost američke ekonomije. Taj tržišni fenomen poslednji put se dogodio 2007. godine, pre Velike recesije kada su milioni radnika u Americi izgubili poslove i domove. Na pad berzanskih indeksa uticale su i loše vesti o ekonomskoj situaciji u Nemačkoj i Kini. Investitori na američkom tržištu su već strahovali da bi američko-kineski trgovinski rat mogao da dovede do globalne recesije. "Ljudi su sve više uvereni da globalni rast slabi, što počinje da se oseća i u Sjedinjenim Državama", ocenjuje za agenciju Rojters finansijski ekspert Genadij Goldberg. Neizvesnost u pogledu posledica trgovinskog rata mogla bi dovoljno da zabrine kompanije i potrošače da počnu da smanjuju potrošnju, na koju otpada 70 odsto ekonomske aktivnosti u Sjedinjenim Državama. Agencija Asošijeted pres ocenjuje da bi to moglo da pokrene začarani krug u okviru kojeg kompanije manje zapošljavaju, što će na kraju naneti šetu celokupnoj ekonomiji. Predsednik Donald Tramp je za loše ekonomske vesti okrivio Federalne rezerve. "Federalne rezerve nas usporavaju. Podigli su kamatne stope previše i prebrzo. Sada su prespori da ih smanje", tvitovao je Tramp. Tramp, koji ističe da je snažna američka ekonomija jedan od glavnih razloga da ga birači ponovo izaberu 2020. godine, više puta je kritikovao centralnu banku, koja je nezavisno telo, što nije dovoljno brzo smanjila osnovne kamatne stope.\nVrednost akcija na američkom tržištu pada je za više od dva odsto u sredu zbog zabrinjavajućih nagoveštaja moguće ekonomske recesije. Kamatna stopa na obveznice američke vlade sa dospećem od dve godine u sredu je bila više od kamate na obveznice sa rokom dospeća od deset godina, što se smatra...


Tehnički pregled vozila - Autokomerc ASG\nKompletan paket usluga tehničkog pregleda i registracije vozila\nBrzo, profesionalno i povoljno\nKontrolom tehničke ispravnosti vozila utvrđuje se da li je motorno vozilo tehnički ispravno i da li ispunjava propisane uslove i tehničke norme za učešće u saobraćaju. Cilj kontrole vozila je bezbednost u saobraćaju, kao i povećanje opšte sigurnosti na putevima.\nTehnički pregledi se obavljaju u skladu sa odredbama Zakona o bezbednosti saobraćaja na putevima koji su propisani pravilnikom. Postoje tri vrste tehničkih pregleda:\nvandredni tehnički pregled vozila\nRedovan tehnički pregled vozila vrši se na godinu dana ili na šest meseci ukoliko je vozilo starije od 15 godina a može se obaviti 30 dana pre isteka registracije vozila. Vozači koji poseduju novo vozilo, redovan tehnički pregled obavljaju nakon dve godine. Tokom redovnog rehničkog pregleda vrši se kontrola ispravnosti vozila, provera broja motora i šasije, uređaja za upravljanje i kočenje, uređaja za osvetljavanje i svetlosnu signalizaciju, izduvnih gasova, točkova kao i mnoga druga merenja i vizuelne preglede, sa ili bez upotrebe određenih alata.\nVanredni tehnički pregled vozila obavlja se nakon popravke i pre puštanja u saobraćaj vozila koja su u saobraćajnoj nezgodi ili na neki drugi način oštećena, kao i vozila koja su isključena iz saobraćaja zbog tehničke neispravnosti.\nŠTA JE POTREBNO ZA TEHNIČKI PREGLED?\nZa obavljanje redovnog tehničkog pregleda i registracije vozila potrebno je doći vozilom u zakazanom terminu na tehnički pregled i poneti sa sobom ličnu kartu, saobraćajnu dozvolu i prethodnu polisu osiguranja.\nVozilo mora posedovati svu potrebnu pripadajuću opremu, uredno oprano, da poseduje uverenja (ugrađene folije, kuka, prepravke), potvrda o ispravnosti uređaja ( za vozila sa pogonom na TNG, KPG…), kod vozila sa izmeštenim OBD nastavkom potrebno je poneti isti zbog provere ispravnosti uređaja aero zagađenja. Tehnički pregled se zakazuje te je neophodno unapred obaviti zakazivanje tehničkog pregleda na broj telefona 011 3478-399.\nPošaljite zahtev za registraciju Vašeg vozila i zakaži svoj termin na vreme.